Kupi RPG Maker MV Town of Seasons | Steam Key | Cene od RSD1780.64 - Keysforgames.rs\nKupi Key RPG Maker MV Town of Seasons. RPG Maker MV Town of Seasons Steam CD Key Poređenje cena\nKeysforgames.rs > Steam Key > RPG Maker MV Town of Seasons\nO RPG Maker MV Town of Seasons\nUporedite cene i kupite RPG Maker MV Town of Seasons key povoljno! Nakon kupovine, Game Key vam omogućava da preuzmete, instalirate i igrate RPG Maker MV Town of Seasons direktno na Steam računaru.\nTrenutno najniža cena 26-05-2022 za RPG Maker MV Town of Seasons ključ u Nemačkoj je RSD 1780.64\nPronađite sve dostupne prodavce za RPG Maker MV Town of Seasons i kupite RPG Maker MV Town of Seasons. Uporedite ih ovde da biste pronašli najbolje cene, štedeći vreme i novac!\nAktivirajte RPG Maker MV Town of Seasons na svom Steam korisničkom nalogu i dodajte ga u svoju biblioteku, čineći ga dostupnim za preuzimanje.\nUživajte u najboljim ponudama za RPG Maker MV Town of Seasons sa keysforgames.rs\nKupi RPG Maker MV Town of Seasons PC Key po najjeftinijoj ceni\nIzaberite verziju igre RPG Maker MV Town of Seasons Standard\nIzaberite DLC RPG Maker MV RPG Maker MV 16 Bit Fantasy Action Music Pack RPG Maker MV ANEMONE RPG Maker MV Animations Collection 4 Nocturne RPG Maker MV Animations Select Light RPG Maker MV Cover Art Characters Pack RPG Maker MV Eberouge Event Picture Pack 2 RPG Maker MV Essentials Set RPG Maker MV Futuristic Vehicles RPG Maker MV Heroine Character Generator 8 RPG Maker MV JRPG and Fantasy Music Vol 2 RPG Maker MV Kiwi Glace RPG Maker MV KR Cyberpunk Tileset RPG Maker MV KR Elemental Dungeon Tileset Dark Light Lightning Metal RPG Maker MV Krachware User Interface Material CYBER RPG Maker MV Legends of Russia Battler Pack RPG Maker MV Legends of Russia Winter Village Tiles RPG Maker MV Lovely Knights Character Assets RPG Maker MV Modern Day Music Mega-Pack Vol 03 RPG Maker MV Odyssey of Fantasy BattleBackground RPG Maker MV Orc Voices RPG Maker MV Particle Effect Pack for MV RPG Maker MV RPG Character Pack 2 RPG Maker MV Sci-Fi Battlers 2 RPG Maker MV Shopping Spree\nKupi povoljno digitalni kod za preuzimanje, Key za aktivaciju licence RPG Maker MV Town of Seasons\nŠta je RPG Maker MV Town of Seasons Steam Key EU (Srbija)?\nPonekad Steam Digital Code zahteva evropsku IP adresu da bi se aktivirao na Steam-u. Pročitajte opis prodavnice da li je potrebno samo za aktivaciju ili vam je potrebna evropska IP adresa i da biste pustili RPG Maker MV Town of Seasons CD key. Ukoliko ne znate kako to da uradite, većina prodavnica nudi pomoć ili uputstvo.\nKako aktivirati RPG Maker MV Town of Seasons Steam Key?\nAktivirajte Steam Digital CD Key Code za Steam korisnika. Prijavite se i u donjem levom uglu kliknite na „Dodaj igru…“ a zatim na „Aktiviraj proizvod na Steam-u“. Unesite kod za RPG Maker MV Town of Seasons CD key i čuvajte ga u svojoj Steam biblioteci, spremnog za preuzimanje! Možete da instalirate Steam da biste aktivirali svoj RPG Maker MV Town of Seasons key, ako kliknete na https://store.steampowered.com/about/\nŠta je RPG Maker MV Town of Seasons Steam Key?\nSteam Keys su namenjen kao korisni dodatak onlajn prodavnice za programere igrica kako bi prodali svoju igricu onlajn prodavnicama i maloprodaji. Steam Keys mogu da se aktiviraju od strane korisnika na Steam-u da bi dobili licencu RPG Maker MV Town of Seasons.\nZašto su RPG Maker MV Town of Seasons Steam Keys tako jeftini?\nDa li RPG Maker MV Town of Seasons Steam Key može da istekne?\nRPG Maker MV Town of Seasons Key za Steam korisnika ne ističe, i nakon aktivacije RPG Maker MV Town of Seasons može da se preuzme i igra zauvek. Ovo važi i za sve ostale korisnike.\nUverite se da je RPG Maker MV Town of Seasons Key za Steam korisnika\nČesto igrice koje se mogu igrati na Steam-u budu takođe dostupne na: Rockstar Games, Epic Games Store, Origin (EA), Humble Bundle, Windows 10, Gog.com, Xbox Play Anywhere, Battle.net, UPlay i Amazon. Proverite sve ponude kako biste bili sigurni da kupujete RPG Maker MV Town of Seasons key za pravog klijenta.\nŠta je RPG Maker MV Town of Seasons Steam Gift?\nDobijate poklon na svoj Steam nalog. Morate prihvatiti ovaj Steam poklon da bi RPG Maker MV Town of Seasons mogao biti dodat u vašu Steam biblioteku i spreman za preuzimanje. Pročitajte opis prodavnice ako postoje ograničenja u regionu.\nKakvo je vaše iskustvo sa RPG Maker MV Town of Seasons? Podelite svoje iskustvo i pomozite drugim igračima da izaberu.\nProzessor: PC 1.0GHz Intel® Pentium® III


Kako je direktor doma kulture u Novom Pazaru izbacio Đinđića iz sale: "Nema veze, zdravije je na čistom vazduhu" - Nedeljnik\nSusret otvara Zoran koji kaže: 'Nije kako je predviđeno, ali možda je i bolje ovako, zdravije, na čistom smo vazduhu i jeftinije je.'\n"Danas u sjaju sećanja ne izgleda da je Đinđić umeo da bude utučen, ali baš je tako bilo na povremenim sastancima, kada je slušao rezultate agencija za javno mnjenje dok izveštavaju o malim procentima građana koji ga podržavaju. Onda je smislio da nešto uradi, da napravi akciju 'Srbija na dobrom putu', da se približi ljudima, pruži im priliku da ga neposredno čuju i pitaju, i da pita on njih", piše u autorskom tekstu za novi broj Nedeljnika, koji je na kioscima od četvrtka 15. marta, reditelj Aleksandar Mandić. "Planirali smo da obilazi srpske gradove, da povede uvek nekoliko ministara koji bi tokom dana posetili sve ono što se tiče njihovih resora i da predveče u lokalnom domu kulture sednu ispred publike i razgovaraju."\nMandić navodi da nije bilo nikakvih ograničenja, da je svako mogao ući i da pita šta god hoće.\n"Razgovori su trajali obično oko dva sata i nekako se završavali spontano, susret je prirodno išao kraju. Svaki put je u Beograd nosio naramak papira koje bi mu ljudi dali o svojim mukama sa državom.\nPredložio sam mu da vodimo mala reportažna kola sa sobom i prenosimo te susrete na lokalnim televizijama. Naknadno smo slušali da su ti programi bili veoma gledani. Zoran je bio briljantan, pokušavao je pre svega da motiviše ljude, da se pokrenu, da preuzmu inicijativu, obećavao je savezništvo njegove vlade i njega lično u tim naporima", piše Mandić.\nSnimljeno je, navodi, skoro 40 sati materijala.\nSvi susreti su se odvijali u domovima kulture osim...\n"Novi Pazar. Stiže tehnička ekipa tamo oko podne, hoće da montiraju opremu, ali direktor doma kulture ne dozvoljava. Pominje neke pare, šta li, traju pokušaji da se šef umilostivi, ali na kraju on ne dopušta da se susret sa građanima dogodi u toj 'njegovoj' sali. Onda se improvizuje, donose se neki stolovi i stolice ispred doma da se smeste gosti, namešta se ozvučenje i predveče susret otvara Zoran koji kaže: 'Nije kako je predviđeno, ali možda je i bolje ovako, zdravije, na čistom smo vazduhu i jeftinije je.' Tako je snimljena između ostalog i ta kultna izjava 'Videćemo se u budućnosti'. Kao odgovor na zloćudno pitanje.\nDakle, poglavica lokalnog doma kulture mogao je da spreči predsednika Vlade i nekoliko ministara da uđu u salu...", piše Mandić.\nŠTA JE O TOM ČUVENOM CITATU REKAO MOMAK KOJI JE POSTAVIO PITANJE PROČITAJTE OVDE


partizan flora sastavi | Sport | Fudbal\n8. December, 07:19\nOvo je sastav Partizana za ovjeru evropskog proljeća: Stanoje na mukama - čeka se i biser tima! 0 Podijeli Podijeli na facebook Podijeli na twitter Podijeli na viber Pošalji na mail\nCrno-bijeli će u Estoniji biti bez najmanje petorice prvotimaca, kapiten Lazar Marković neće početi meč, a ni tu nije kraj problemima Partizana.\nFudbaleri Partizana su stigli u Talin, gdje će u četvrtak (16.30) pokušati da protiv Flore ovjere plasman u nokaut fazu Konferencijske lige i to utakmicu prije završetka obaveza u grupi B.\nEkipa Aleksandra Stanojevića će na ovom susretu biti bez najmanje petorice prvotimaca, ali će protiv šampiona Estonije učiniti sve da "dovrše posao" i sa nova tri boda zapečate evropsko proljeće.\nIpak, neće crno-bijelima biti nimalo lako. Trener Stanojević najavljuje drugačiji meč u odnosu na onaj u Beogradu kada je njegov tim slavio 2:0, a važan aspekt u cijeloj priči je i veliki broj povreda igrača.\nO pitanju golmana ni ovog puta nema dilema, pa će među stativama biti Aleksandar Popović. Ispred njega, štoperski tandem će činiti Nemanja Miletić, kao zamjena za odsutnog Vujačića, i Siniša Saničanin.\nNa toj strani crno-bijeli i nemaju drugu opciju kada je Ivan Obradović van stroja, ali i Urošević je izvanrednim pogotkom i čitavom partijom u Gentu potvrdio da je jedan od igrača na koje Stanojević voli da se osloni.\nPromjena se očekuje u veznom redu. Na sredini terena će uz Sašu Zdjelara ovog puta biti Aleksandar Šćekić, kao dodatni defanzivni "osigurač" i neko ko će doprinijeti visinom, dok će tehnički korisniji Miloš Jojić meč početi na klupi.\nPromena na centralnom veznom nije bila forsirana, ali u ofanzivnijoj linije dvije promjene jesu. Prva je da će Danilo Pantić igrati na mjestu polušpica umesto Bibarsa Natha, koji je zbog zdravstvenih problema završio sa 2021. godinom u crno-bijelom dresu.\nPantić je u prvenstvu prošlog vikenda igrao na lijevoj strani, sada će biti vraćen na prirodno mjesto u sredinu, a postavlja se i pitanje ko će dejstvovati po krilima.\nIpak, ni Jović nije potpuno spreman, pa će ukoliko ne bude mogao da počne meč, u startnu postavu na desno krilo otići Aleksandar Lutovac, dok bi se u tom scenariju Menig prekomandovao na njemu draži lijevi bok.


Da li je vrijeme za AMBASADORE SRPSKE: Soliranje Alkalaja u Njujorku otvara prostor da srpske diplomate vrate istom mjerom - Top Portal\nNaslovnica Vijesti BiH Da li je vrijeme za AMBASADORE SRPSKE: Soliranje Alkalaja u Njujorku otvara...\nSamostalni nastup ambasadora BiH pri UN Svena Alkalaja na sjednici Savjeta bezbjednosti u normalnoj zemlji bio bi razlog za smjenu, ali pošto se radi o BiH u kojoj Alkalaja štite dva od tri člana Predsjedništva, član iz Republike Srpske, Milorad Dodik, mora da nađe drugi način da reaguje.\nlkalaj se obratio na sjednici SB UN na temu presude Ratku Mladiću, iako u Predsjedništvu BiH nije bio usaglašen tekst njegovog obraćanja na tako važnom mjestu svjetske politike.\nBez obzira što je zbog toga Dodik pismima molio zvaničnike UN da ne dozvole Alkalaju da se obrati, oni su ga ignorisali. Kontroverzni ambasador, ranije poznat kao kadar Silajdžićeve SBiH, koji je bio ministar spoljnih poslova BiH s pasošem Hrvatske, u obraćanju je zastupao isključivo stavove bošnjačke politike. Do te mjere da je morao da reaguje predsjednik Srbije Aleksandar Vučić.\nOsim što je Alkalajev potez ponovo potvrdio da BiH nema zvaničnu diplomatiju, sada je više nego ikad jasno da BiH nema ni jedinstvenu diplomatsku mrežu, jer je očigledno da svaki član Predsjedništva BiH ima svoje ambasadore i konzule, a u najboljem slučaju, ima ih jedan narod. Upravo u toj činjenici, smatraju poznavaoci prilika, leži mogući odgovor Milorada Dodika, odnosno Srpske, na posljednji potez Alkalaja i njegovih mentora – Željka Komšića i Šefika Džaferovića (odnosno Bakira Izetbegovića).\n– Ovo otvara prostor za potpuno drugačije ponašanje. I Republika Srpska ima svoje ambasadore BiH. Šta će se desiti ako svaki od njih prestane da se ponaša kao ambasador svih u BiH, a neformalno počne da djeluje isključivo kao diplomata Republike Srpske, predstavljajući samo njene stavove. To je jedna od realnih opcija – kaže izvor Srpskainfo.\nNa pitanje da prokomentariše ovu ideju, bivši srpski član Predsjedništva BiH, Mladen Ivanić, slaže se da to jeste jedna od mogućih opcija „da se pokaže drugoj strani da može da se radi i drugačije“.\n– Međutim, ne mislim da će dometi biti veliki za ikoga od njih ko počne tako da radi. To bi bio samo nastavak daljeg urušavanja, a rekao bih i opšteg poniženja diplomatije BiH, generalno. To je valjda i realnost odnosa u BiH, da ne može drugačije – kaže Ivanić za Srpskainfo.\nKoliko se sjeća, dodaje Ivanić, u vrijeme dok je bio u Predsjedništvu nije se desilo da ambasador govori u ime BiH, a da to prethodno nije usaglašeno.\n– Dodik može da pokuša da smijeni Alkalaja, ali siguran sam da za to neće dobiti saglasnost druga dva člana. Generalno, to pokazuje i nemoć da se utiče na te stvari, što naravno nije dobro ni za njega, ali nije dobro ni za BiH, jer ona pokazuje svu svoju apsurdnost time i samo se dalje razgrađuje. Što više ovakvih pojava bude to će biti manje BiH – poručuje Ivanić.\nMilan Tegeltija, pravni savjetnik srpskog člana Predsjedništva BiH Milorada Dodika, ocjenjuje da ponašanje ambasadora BiH u UN na sjednici SB UN, ne samo da prevazilazi diplomatsku praksu, nego je i protivustavno i protivzakonito. Tegeltija ukazuje da ambasadori nisu kreatori spoljne politike, niti je to Ministarstvo spoljnih poslova, nego Predsjedništvo BIH.\n– Za sve odluke koje se odnose na spoljnu politiku BIH mora se postići konsenzus svih članova Predsjedništva BIH, jer svaki član ma pravo da u slučaju neslaganja izjavi protivljenje koje posljedično takvu odluku prebacuje, kad je RS u pitanju, na Narodnu skupštinu, te ukoliko NSRS podrži protivljenje člana Predsjedništva, takva se odluka smatra odbijenom. Svako obraćanje u UN, posebno SB UN, predstavlja spoljnopolitički stav države i zbog toga se za sva takva obraćanja na nivou Predsjedništva BiH mora usaglasiti zajednička platforma. Ukoliko takve platforme nema, ambasador kao svojevrsni kurir države u UN nema vjerodostojan stav države i svako njegovo obraćanje predstavlja njegovu vlastitu proizvoljnost odnosno lažno predstavlja stav države, koji ne postoji – kaže Tegeltija za Srpskainfo.\nTvrdi da je Alkalaj obraćanjem u SB UN prekršio i Ustav i zakone, te svjesno doveo u zabludu članice SB UN i čitav svijet da BiH ima spoljnopolitički stav o pitanju koje je bilo na dnevnom redu sjednice, iako takav stav nije usaglašen na Predsjedništvu BIH, čak uz otvoreno i jasno protivljenje srpskog člana i predsjedavajućeg Predsjedništva BIH.\n– Pri tome, Alkalaj je uzurpirao poziciju ambasadora pretvarajući se iz kurira u kreatora spoljne politike BiH, te postavljajući sebe iznad Predsjedništva BiH. Zbog toga sve što je rekao na sjednici je isključivo njegov lični stav, koji nije imao pravo predstavljati stavom države iz koje je delegiran u UN. Ovakvo ponašanje ambasadora neminovno urušava institucije BiH i samu BiH i pokazuje da svaka priča o BiH koju priča političko Sarajevo znači u stvari priču o BiH u kojoj odlučuje isključivo političko Sarajevo, Bošnjaci, a u kojoj bi RS i Srbi trebali biti samo dekor, a ne ravnopravan partner i faktor odlučivanja. Zbog toga, ovakvo ponašanje Alkalaja je zapravo najviše naštetilo BIH, jer Srbi i Srpska nikad neće pristati da žive u BIH u kojoj bi trebali da budu samo dekor, a da neko drugi donosi odluke u njihovo ime – zaključuje Tegeltija.\nAmbasadore BiH imenuje Predsjedništvo, s tim da svaki od tri člana predlaže ambasadore iz kvota Srpske i Federacije, odnosno iz reda Srba, Bošnjaka, Hrvata. Nepisano je pravilo da se članovi Predsjednišva jedan drugom ne miješaju u izbor, pa tako Dodik nije spriječio imenovanje Svena Alkalaja za ambasadora BiH pri Stalnoj misiji u UN.\nMeđutim, bilo je pravilo i da se jedni drugima ne miješaju u izbor kadrova za Savjet ministara BiH, pa je SDA nakon proteklih opštih izbora odbila da glasa za prijedlog iz RS za ministra za ljudska prava i izbjeglice BiH – Mlađena Božovića iz DNS. Još gore, SNSD i ostali su prećutno pristali na takav potez, prihvatajući da uđu u krnji saziv Savjeta ministara, u kome nisu bila popunjena sva mjesta koja pripadaju Srpskoj.\nKOMŠIĆ I DŽAFEROVIĆ: DODIK NE POŠTUJE PROCEDURE\nZa razliku od Dodika, članovi Predsjedništva BiH, Željko Komšić i Šefik Džaferović, smatraju da je ambasador Alkalaj imao dopuštenje za obraćanje na sjednici SB UN. U identičnim pismima koja su uputili Svenu Jurgensonu, predsjedniku SB UN, oni okreću tezu i poručuju da je Dodik taj koji ne poštuje procedure.\n– Koristim ovu priliku da vas informiram da Milorad Dodik nije slijedio neophodne procedure Predsjedništva BiH kada je izražavao svoj stav kao predsjedavajući. Kao član Predsjedništva BiH, informišem vas da ne postoje određena ograničenja koja bi spriječila ambasadora Alkalaja da se obrati na sjednici Savjeta bezbjednosti UN – piše u pismima.\nSudeći prema ishodu sjednice, rukovodstvo UN i SB UN poslušalo je njih, a ne Dodika.\nPrethodni članakBajden uputio poruku Putinu: Ne želimo konflikt sa Rusijom\nNaredni članakDODIK ČESTITAO SPASOVDAN: NEVESINjE JE SIMBOL JUNAŠTVA


Aktivan letnji odmor na planini sa 25% popusta\nDVE LEPOTICE – TARA I DRINA\n19. – 24. jul 2020. god.\n16. – 21. avgust 2020. god.\n6 dana / 5 noći na bazi polupansiona, korišćenje Vaučera\nIzleti: Mokra gora, Šarganska osmica, Mećavnik – Drvengrad, krstarenje Drinom, Mitrovac, jezero Zaovine,\nmanastir Rača, Kaluđerske bare, Zlatibor, destilerija BB Klekovača, Spomen park Kadinjača\n1. dan BEOGRAD – BAJINA BAŠTA\nVožnja do Bajine Bašte uz usputnu pauzu za odmor. Po dolasku u Bajinu Baštu smeštaj u hotel Zepter Drina 4*, koktel dobrodošlice i uz vodiča iz TO Taratours upoznavanje sa planom izleta i obilazaka. Slobodno vreme za razgledanje Bajine Bašte, večera i noćenje.\n2. dan MANASTIR RAČA – KALUĐERSKE BARE – TARABIĆI\nPosle doručka odlazak do manastira Rača. Poseta manastiru i polazak prema planini Tari. Odlazak na Kaludjerske Bare i šetnja od “manastirskih stanova” do Borovog Brda u dužini 2,5 km u jednom pravcu. Povratak do “stanova” i ergele konja, kratka pauza i odlazak autobusom do zaseoka Tarabići, poseta spomen domu proroka, povratak na Kaludjerske Bare, slobodno vreme za individualne aktivnosti u centru Kaludjerskih Bara (nedaleko od hotela Omorike, restorana Javor i Jeremičak).\nPovratak u hotel oko 16h, slobodno vreme, večera, noćenje. Manastir Rača – zadužbina kralja Dragutina Nemanjića iz XIII veka, sedište račanske prepisivačke škole, mesto gde je čuvano Miroslavljevo jevandjelje, Patrijarh Pavle je boravio u manastiru 50.tih godina prošlog veka. Borovo Brdo – lokacija na Tari gde se nalazi spomen obeležje borcima Račanske čete iz 2. Svetskog rata. “Manastirski stanovi “ – manastir Srpskih svetitelja na Tari, pripada bratstvu manastira Rača. Ergela konja “Dora” – jahanje na Tari je moguće na egreli konja. Postoji mogućnost rekreativnog jahanja u okviru same ergele.\n3. dan DRVENGRAD – ŠARGANSKA OSMICA – ZLATIBOR\nPosle doručka polazak prema Mokroj Gori. Obilazak Drvengrada Emira Kusturice, a nakon toga u 10:30 vožnja Šarganskom osmicom, najinteresantnijom muzejskom železnicom u ovom delu sveta. Ukupno 2:20 sata vožnje starom železnicom sa 5 pauza na najinteresantijim tačkama pruge. Nakon toga sledi put autobusom do Zlatibora. Šetnja po centru i slobodno vreme za ručak I individualne aktivnosti. Povratak u u hotel oko 18h, slobodno vreme, večera, noćenje.\nMokra Gora je tipično planinsko selo, a od 2005. godine i park prirode. Selo na granici sa BiH, ušuškano između planina Tare, Zlatibora i Šargana. Predivni pejzaži, autentičan ambijent i nekoliko inetesantnih tačaka su razlog velikog broja gostiju ovde. Šarganska Osmica je puštena u rad 1925.godine i bila je deo pruge Beograd – Sarajevo – Dubrovnik.\nDanas se koristi isključivo za turističke svrhe, i gosti se voze 15 tak kilometara kroz planinu Šargan. Osvajajući planinu Šargan, pruga ulazeći i izlazeći iz planine pravi oblik broja 8, te odatle i nazivovog dela pruge. Drvengrad. I selo i grad. I tradicija i savremenost. I kultura i opuštanje. U sklopu Drvengrada je bioskop, galerija, nekoliko restorana, kafića, poslastičarnica, zatvoreni bazen, sportska dvorana, teniski tereni, suvenirnica,….kao i sobe za noćenje. Mesto gde u šetnji možete sresti Moniku Beluči, Džoni Depa, Nikitu Mihalkova, ..\n4. dan JEZERO ZAOVINE – MITROVAC – REKA GODINA – BB KLEKOVAČA\nPosle doručka, polazak prema jezeru Zaovine na planini Tari. Putovanje od nekih 1:15 sati do jezera. Po dolasku na branu, obilazak mesta gde je Josif Pančić pronašao Pančićevu omoriku, a zatim odlazak do Mitrovca, pauza za individualne aktivnosti: posetu info centru Nacionalnog Parka Tara, šetnja do Tepih livade, osveženje u obližnjem restoranu…povratak prema Bajinoj Bašti uz pauzu na vidikovcu “Kozja stena” I reci “Godini” u Perućcu. Pre odlaska u hotel, odlazak do najveće destilerije u Srbiji – BB Klekovače.\nObilazak proizvodnje I degustacija po želji neke od 17 vrsta rakija. Očekivani dolazak u hotel izmedju 15 i 16 časova, slobodno vreme, večera, noćenje. Jezero Zaovine – nalazi se na visini od 880 mnv i akumulacijsko je jezero nastalo 1982.godine. Ujedno to je mesto gde je Josif Pančić prvi put ugledao novu felu četinara – Pančićevu omoriku davne 1875. godine. Kozja stena – Tara je prepoznatljiva po vidikovcima, a jedan od njih je i na putu od Mitrovca ka Perućcu odakle puca pogled na jezero Perućac i tok Drine. Reka Godina – reka Vrelo u Perućcu, poznatija pod imenom “Godine” zbog dužine od 365 metara, pravi predivan vodopad na užću u reku Drinu. BB Klekovača- jedna od najpoznatijih rakija Srbije proizvodi se u Bajinoj Bašti.\n5. dan KRSTARENJE KANJONOM REKE DRINE – VIŠEGRAD\nPosle doručka, polazak prema Perućcu. Dolazak u Perućac do 08:30, provera dokumenata i ukrcavanje na brod „Grizlly“ i u 9:00 početak plovidbe u dužini od 52 km, od Perućca do Višegrada. Očekivano vreme dolaska u Višegrad je 12:30. Po dolasku u Višegrad sledi obilazak Andrićgrada i na Drini ćuprije, pa slobodno vreme u samom mestu za ručak i individualne aktivnosti. Povratak nazad je u 15:00 časova. Dolazak u Perućac je u 18:30. Povratak u hotel, večera, noćenje.\n6. dan BAJINA BAŠTA – SPOMEN PARK KADINJAČA – BEOGRAD\nDoručak, odjavljivanje iz hotela i polazak ka Spomen parku Kadinjača.. Spomenik je posvećen borcima užičkog Radničkog bataljona, Posavcima i Orašanima koji su se žrtvovali 29. novembra 1941. Godine, štiteći odstupnicu glavnini partizanskih snaga iz Užica ka Sandžaku. U autentičnom prostoru bitke na Kadinjači dominira monumentalni spomenik i zgrada Spomen-doma. Dalje produžavamo prema Beogradu, povratak u večernjim satima.\nTO Taratours zadržava pravo promene termina izleta po danima\n– 33.290 din.\nCena za članove Udruženja Penzionerski servis sa 25% popusta:\n– 24.970 din. (u slučaju korišćenja Vaučera cena se umanjuje u iznosu od 5.000 din.)\n– prilikom rezervacije putovanja u Udruženju plaća se 4.970 din – preostali iznos plaća se na recepciji hotela (mogućnost plaćanja čekovima građana i vaučerom na četiri mesečne rate)\n– 5 noći u Hotelu Zepter Drina 4*na bazi polupansiona u 1/2 i 1/3 sobama\n– svi izleti i obilasci – sve ulaznice i karte\n– sertifikovani vodiči iz TO Taratours za vreme izleta\n– boravišna taksa i osiguranje – 130 din/dan (plaća se na recepciji hotela)\n– doplata za jednokrevetnu sobu 1.360 din/noć\n– doplata za dopunsko autobusko sedište u odlasku i povratku ukupno 1.000 din.\nČlan Udruženja u ovu aktivnost može uključiti još jednu osobu koja nije član Udruženja pod istim uslovima i ceni.\nRezervacije u kancelariji Udruženja Penzionerski servis, ulica Deligradska 27, I sprat, kancelarija 101, svakog radnog dana od 9 – 15 časova, tel: 011/ 285 00 05 i 011/ 6557-221


RTCG - Radio Televizija Crne Gore - Nacionalni javni servis :: Društvo :: Još bez odluke o crkvi u selu Dubrovsko / print=true\nKOD ŠAVNIKA 23. 05. 2019. 07:14 >> 07:15 0\nOsnovno državno tužilaštvo još nije donijelo odluku u slučaju krivične prijave mještana sela Dubrovsko, nadomak Šavnika, koju su podnijeli zbog nezakonitog upisa seoske Crkve Svetog Georgija u vlasništvo Srpske pravoslavne crkve u Crnoj Gori, piše Pobjeda.\n“Iz prikupljenih obavještenja Odjeljenja bezbjednosti Šavnik se nijesu do kraja rasvijetlile okolnosti cijelog događaja, zbog čega je neophodno sprovesti još neke izviđajne radnje (saslušanje određenih lica i dr.) kako bi se mogla donijeti zakonita odluka po prijavi”, odgovorio je Pobjedi rukovodilac ovog tužilaštva Milivoje Tomčić.\nMještani sela Dubrovsko 5. marta podnijeli su Osnovnom državnom tužilaštvu u Pljevljima krivičnu prijavu protiv S. S. i S. P. službenih lica Uprave za nekretnine (članova komisije za izlaganje KO Dubrovsko Šavnik) i drugih zbog krivičnih djela zloupotreba službenog položaja, nesavjestan rad u službi, falsifikovanje službene isprave i navođenje na ovjeravanje neistinitog sadržaja.\nNa konferenciji za novinare saopštili su da se crkva do prošle godine vodila u katastarskim knjigama kao dobro sela, te da su je kroz istoriju obnavljali i održavali njihovi preci.\nCrkva je, kako su saopštili, prepisana u vlasništvo SPC na osnovu šematizma Srpske pravoslavne crkve iz 1924. godine.\n“Niko od nas ne želi da proćera srpske popove iz Drobnjaka. Srpska pravoslavna crkva u Drobnjaku ima određeni broj vjernika i oni imaju apsolutno pravo da im služe njihovi sveštenici. Radi se isključivo o imovini koja pripada našem narodu i koja mora biti vraćena. Način na koji je Srpska pravoslavna crkva prisvojila Crkvu Svetog Đorđija u Dubrovsku predstavlja najobičniju i najpodliju otimačinu”, rekli su oni tada.\nU okviru istrage saslušani su, kako je Pobjedi ranije saopšteno iz policije, službenici u Upravi za nekretnine S. S. i S. P Srpska pravoslavna crkva u Crnoj Gori uspjela je, zahvaljujući činovnicima Uprave za nekretnine, da skoro sve crkvene objekte i imovinu crnogorskih crkava i manastira prepiše u svoje vlasništvo.\nZa to nikada niko nije odgovarao.\nBolji uslovi za stanare đačkog Doma u Šavniku\nVuković novi predsjednik Opštine Šavnik


Energetika.ba - Cijene nafte nadomak 64 dolara\nHome | Nafta | Cijene nafte nadomak 64 dolara\nCijene nafte nadomak 64 dolara\n08/11/2017 09:20:00 T. C.\nNa međunarodnim tržištima cijene nafte su se stabilizirale nadomak razine od 64 USD/bbl, na što je utjecala eskalacija napetosti u odnosima Saudijske Arabije i Irana i uhićenjima niza dužnosnika u Rijadu.\nTako na londonskom tržištu cijena barela iznosi 63,95 dolara.\nNa američkom tržištu barelom se jučer trgovalo po 57,25 dolara, prenosi Reuters.\n- Strah od veće američke proizvodnje spustio cijene nafte ispod 63 dolara\n- Smanjena opskrba u SAD-u podigla cijene nafte iznad 63 dolara\n- Izvedena najdulja bušotina na svijetu\n- Albanija i Srbija proizvode najviše nafte na Balkanu\n- Cijene nafte skliznule s najviših razina u dvije i pol godine\n- Janaf se priprema za uključenje u dokapitalizaciju Petrokemije\n- Petrol s 3,3 milijarde eura prihoda\n- Veće američke zalihe spustile cijene nafte još dublje ispod 62 dolara\n- Neto dobit Rosnjefta skočila 80 posto zahvaljujući skupljoj nafti\n- Snižena IEA-ina procjena potražnje spustila cijene nafte ispod 62 dolara


Srbija u 20 zemalja iz kojih prvo stižu turisti u Grčku - Telegraf.rs\n22/05/20 | 15:17\nSrbija u 20 zemalja iz kojih prvo stižu turisti u Grčku\nSjajne vesti za srpske turiste\nGrčko Ministarstvo zdravlja objavilo je 20 država iz kojih se očekuje dolazak turista u Grčku, a među njima se našla i Srbija!\nGrčke vlasti spremne su za turističku sezonu, pošto će od 15. juna biti pušteni letovi iz inostranstva na aerodrom „Elefterios Venizelos“, a od 1. jula na svim aerodromima u zemlji.\nOsim Srbije, koja se našla na listi 20 država koje će moći da putuju ovog leta u Grčku, uvrštene su i Nemačka, Kipar, Izrael, Kina, Japan, Australija, Norveška, Danska, Austrija, Poljska, Albanija, Slovačka i Češka.\nDobre vesti se odnose i na naše komšije. Procenjeno je da sličnu epidemiološku situaciju imaju Bugarska, Rumunija, Severna Makedonija, Bosna, Hrvatska i Mađarska, te se takođe ovog leta očekuju i turisti iz pomenutih država.\nU slučaju da Ministarstvo zdravlja po savetu stručnjaka za zarazne bolesti upali „zeleno svetlo“, tada će turisti iz određenih zemalja moći da dođu bez testa i neće biti pod karantinom.\nKako piše Sky, najavljeno je i jedan neuobičajan protokol bezbednosti koji se odnosi na praćenje letova radi procene epidemiološkog opterećenja i praćenja podataka porekla putnika.\nDakle, postoje „crvene“ zemlje, „narandžaste“ zemlje, „zelene“ i „žute“, zavisno od epidemioloških podataka (klasifikacija se vrši na osnovu broja zaraženih ljudi i žrtava). Tako će u „zelenim“ zemljama postojati jedna do dve inspekcije, u „žutim“ od 5 do 10 inspekcija, u „narandžastim“ zemljama od 20 do 30.\nKako bi ovaj plan bio uspešan, (govorimo o više od 15 aerodroma u Grčkoj) na aerodromima će biti formirano 15 timova koje će činiti veliki broj lekara. To su vojni lekari, medicinske sestre, stručnjaci iz grčkog Državnog zavoda za zdravstvo.\nKada se otkriju pozitivni slučajevi, odmah će biti stavljeni u karantin, kao i svi ljudi sa kojima su imali direktan kontakt.\nNe znate gde ćete na letovanje: Otkrivamo vam skrivene lepote "srpskih mora"\nNovi propisi za putovanja: Evo šta treba da znate pre nego što uđete u avion\nKako bi mogla da izgledaju putovanja avionom iz Srbije? Nema sumnje da ćemo nositi maske\nDeficit budžeta 114 milijardi RSD, javni dug Srbije 52,4 odsto\nNemački list "nagazio" Crnogorce: Nije istina da Srbe ne puštaju u zemlju zbog korone, već zbog SPC\nTursko letovalište za koje mnogi u Srbiji nisu ni čuli, a nalazi se odmah prekoputa Lezbosa\nMikonos više neće biti isti: Policija uklonila ležaljke i suncobrane sa svih plaža na ostrvu\nNajbolja žurka na Balkanu se održava po planu, na hiljade čamaca u julu će ploviti zelenom Drinom\n22. maj 2020 | 15:31\nHa nasa bratska grcka a mi medju 20 zemalja\nUhapšeno 8 osoba zbog malverzacija oko dečjeg parka u Preševu: Oštećeno Korordinaciono telo\nGrci tvrde: Gist napustio Zvezdu zbog dugovanja


U nedjelju biciklijada do Čabraja – Križevci.info\nRedakcija portala (Foto: arhiv kž.info)\t 20. 09. 2012.\nKriževačka udruga biciklista u suradnji sa Zajednicom športskih udruga, udrugom Sportmeet te udrugom kineziologa u nedjelju 23. rujna 2012. organizira biciklijadu povodom Europskog dana bez automobila koji se obilježava dan ranije. Okupljanje i prijave su od 10 sati na križevačkom Strossmayerovom trgu, polazak kolone u 10:30 sljedećim ulicama: Zakmardijeva, Račkoga, Markovića, Lepušića, zatim Ivanec, uz dolazak na jezero Čabraji oko podneva, a povratak u Križevce organizirano u 15:30 sati.\n– Biciklijada je kao i uvijek obiteljskog karaktera te će se voziti stvarno lagana ruta Križevci-Čabraji-Križevci, najkraćim mogućim putem koji iznosi 11 km u jednom smjeru, navode u pozivu organizatori, uz slogan “Pokrenimo se – sačuvajmo naš planet!”\nNepotpuni popisi uskraćuju socijalnu pomoć


kontrola Archives - PrijedorDanas.com - Prijedorski gradski portal\nNa području Policijske uprave Prijedor, u periodu od 14. do 16. septembra 2021. godine, u okviru akcije „Zaštitimo djecu u saobraćaju“, realizovana je pojačana kontrola tehničke ispravnosti motornih vozila...\nPU Prijedor: Pojačana kontrola dvotočkaša\nadmin July 24, 2020 PU Prijedor: Pojačana kontrola dvotočkaša2020-07-24T09:16:51+02:00 Svakodnevno\nPolicijska uprava Prijedor, u okviru preventivne kampanje koju provodi Ministarstvo unutrašnjih poslova Republike Srpske „Vozi oprezno – putuj bezbjedno“, u dane 24. i godine, sprovešće republičku akciju pojačane...\nPU Prijedor: Tokom republičke akcije pojačane kontrole prekršaj počinilo 795 učesnika u saobraćaju\nadmin June 22, 2020 PU Prijedor: Tokom republičke akcije pojačane kontrole prekršaj počinilo 795 učesnika u saobraćaju2020-06-22T14:41:02+02:00 Hronika\nPolicijska uprava Prijedor, u vremenskom periodu od 18. do 21. juna 2020. godine, realizovala je republičku akciju pojačane kontrole učesnika u saobraćaju, u cilju podizanja stepena bezbjednosti svih učesnika...\nadmin April 5, 2020 Linija razgraničenja gradova Prijedora i Banjaluke: Policija kontroliše kretanje tokom zabrane napuštanja mjesta prebivališta2020-04-05T13:32:00+02:00 Svakodnevno\nVečeras do 18 časova na snazi je zabrana kretanja van mjesta prebivališta, na osnovu zaključka Republičkog štaba za vanredne situacije. Patrola na liniji razgraničenja gradova Prijedora i Banjaluke kontroliše...\nadmin March 30, 2020 Još tri lica prekršila mjere samoizolacije, do sada ukupno 2272020-03-30T15:51:10+02:00 Hronika\nKontrola lica kojima su određene mjere kućne izolacije nastavljena je i u protekla 24 sata, a od kontrolisanih osobe, tri nisu zatečene na navedenim adresama. Ministarstvo uprave i...\nU Republici Srpskoj kontrolisano 1.040 lica, mjeru nije poštovalo 18\nadmin March 21, 2020 U Republici Srpskoj kontrolisano 1.040 lica, mjeru nije poštovalo 182020-03-21T18:48:36+01:00 Svakodnevno\nNa području Republike Srpske u posljednja 24 časa kontrolisano je lica kojima je izrečena mjera kućne izolacije i utvrđeno je da 18 njih nije poštovalo tu mjeru zbog...\nInspekcija za hranu Republike Srpske pojačala je kontrolu ispravnosti slatkiša u paketićima za djecu i do sada je u 36 novogodišnjih poklona pronađen proizvod kojem rok trajanja ističe početkom...


Božici Velousis "Beogradski pobednik" za očuvanje srpskog jezika i kulture u dijaspori - Naši u svetu\nObjavljeno 08/11/19 u 09:00\nSrpskoj književnici, pesnikinji i novinarki Božici Velousis, inače dobitnici mnogih domaćih i internacionalnih priznanja za doprinos srpskoj književnosti i poeziji, uručena je specijalna beogradska kulturno – medijska nagrada „Beogradski pobednik“ u kategoriji za očuvanje srpskog jezika i kulture u dijaspori, piše RTS.RS.\nU svečanoj dvorani jednog hotela u Beogradu, u sredu je održana godišnja dodela priznanja i nagrada „Beogradski pobednik” sa tradicijom dugom 16 godina, a tim povodom nagrađeni su mnogi kulturni radnici, glumci, književnici, vokalni solisti, reditelji i drugi.\n„Zahvalna sam specijalnom žiriju festivala „Beogradski pobednik” sastavljenom od predstavnika medija i novinara koji mi je dodelio ovo zaista, počasno priznanje. Dugi niz godina živim na relaciji Beograd – Atina. Putujem širom Evrope negujući srpsko kulturno nematerijalno nasleđe, naš govor, književnost, poeziju. Ovo priznanje za doprinos kulturi i očuvanje srpskog jezika u dijaspori za mene predstavlja satisfakciju i dodatni vetar u leđa. Vrlo sam počastvovana jer su isto priznanje dobili i laureati: glumci Milan Lane Gutović, Rade Ćosić, vokalna solistkinja Radio Beograda i glumica Biljana Prokić, etno pojac Pavle Aksentijević, predsednik Opštine Topola Dragan Živanović, prof. dr Mileva Pavlović, instrumentalista Boban Stanković i mnogi drugi”, izjavila je za RTS Božica Velousis.\nInače, ova književnica je pre par nedelja predstavila novo izdanje trilogije zbirke pesama „Život je lep”. Ovo izdanje, koje sadrži preko 100 zabeleženih autorskih pesama, naišle su na visoke ocene od strane čitalačke publike i predstavnika medija na Sajmu knjiga u Beogradu. Elgijske note, setan ton i melanholija, motivi izgubljene ljubavi i čežnje za njom u nekom drugom obliku, karakteristični su za poetsku zbirku.\nBeogradski pobednikBožica VelousisPesnikinja


Jupiter vlada četvrtkom: Zašto je ovaj dan omiljen mnogim ljudima | Astro | Novosti.rs\nSnežana Knežević dipl. ekonomista, profesionalni astrolog ISAR C. A. P. i lajfkouč | 02. april 2020. 12:25 | Komentara: 0\nRAK na početku lepe veze; STRELAC pogrešno tumači nečiju ljubaznost: Horoskop za utorak, 23. jun\nBIK čuva tuđe tajne; JARAC treba da raspodeli obaveze: Horoskop za ponedeljak, 22. jun\nDEVICA završava važan posao; RIBE treba da izbace višak tenzije: Horoskop za sredu, 24. jun\nČetvrtak je povoljan dan za skoro sve aktivnosti. Mnogim ljudima je ovaj dan omiljen u nedelji, a često se pitamo zašto je to tako. Jupiter, planeta velike sreće, uspeha i novca, vlada upravo ovim danom. Ranije su se mnogi ljudi venčavali upravo četvrtkom da bi dobili veliki blagoslov od Jupitera i imali srećan i dugovečan brak.\nSve velike planove vezane za novac, posao ili putovanja najbolje je planirati upravo za taj dan. Svi veliki putnici i avanturisti su pod jakim uticajem Jupitera. To su ljudi koji vole da uče, istražuju i tako šire svoju svest. Zato,ako ste i vi jedan od njih, savetujem vam jednu lepu vežbicu, kako vama tako i vašoj porodici. Bez obzira na to što ne možemo sada da putujemo, niko ne može da nam zabrani da to planiramo. Ako imate globus ili kartu sveta, onda je vreme da je okačite na zid. Zatim čiodama obeležite sva mesta u svetu koja ste do sada posetili. Ako imate decu možete da im ispričate lepu priču vezanu za svaku državu ili grad u kojem ste bili. Pričajte im o muzejima, parkovima, šetalištima i restoranima... Ispričajte priču o tom gradu kako ste ga vi doživeli i šta vam se najviše svidelo. Pokažite im fotografije i suvenire koje ste tamo kupili. Tako pomažete svojoj deci da na praktičan i lep način uče geografiju i istoriju, a vi sami evocirate lepe uspomene i podižete svoju pozitivnu energiju!\nU energetskoj astrologiji Jupiter vlada našom 6. čakrom (treće oko) koja se nalazi između naših obrva. Njegova boja je "kraljevska plava" i bilo bi lepo da je baš danas imamo na sebi.


Stojanović o međustranačkom dijalogu: Poslednji voz koji hvatamo pred izbore\nVesti Autor:N1 Beograd09. jul. 202113:16 > 14:182 komentara\nPolitikolog Boban Stojanović izjavio je u emisiji N1 Studio Live da ne očekuje mnogo od sastanka u okviru dijaloga vlasti i opozicije o izbornim uslovima uz posredovanje Evropskog parlamenta, ali napominje da je izuzetno važno da je ovaj proces započet, kao i da je to možda poslednja šansa kako bi se nešto promenilo pred izbore naredne godine.\n09. jul. 2021 28\nStojanović: Tužno i sramotno da se međustranački dijalog odvija uz posredstvo EU\n09. jul. 2021 17\nOn ocenjuje da je ovo možda „poslednji voz koji hvatamo“ kako bi se nešto promenilo pred izbore koji nas očekuju naredne godine.\nOcenjuje da i vlast ima interes da se iz dijaloga nađe neko rešenje vezano za izborne uslove, koje bi podrazumevalo da opozicija na njima učestvuje kao i da im da legitimitet.\n„I vlast ima interes da se ovde nešto promeni. Oni će dati minimalno, onoliko koliko moraju, sad je pitanje koliko druga strana može da napravi snažan pritisak, i koliko je jak međunarodni pritisak da se neke stvari suštinski promene“, ocenjuje sagovornik N1.\nStojanović ističe i da Vučić mora da bude učesnik u tim pregovorima, kao i da ukoliko se to ne desi, „neće se ući u ozbiljniju fazu međustraničkih pregovora“.\nMediji ključni faktor u dijalogu\nGovoreći o opozicionom pritisku prema vlasti u prethodnih godinu dana, ocenjuje „da nije bio dovoljno jak“.\n„Oni često navode da ako ovo ne uspe, da će preći na različite metode građanske neposlušnosti ili ozbiljnijih protesta, ali upozorava da su takve najave trebale da prate prethodne izbore i sve ono što se dešavalo na njima“, smatra Stojanović.\nOn ističe razgovor o medijima u dijalogu vlasti i opozicije, jer je to po njemu „ključni faktor koji utiče na to ovde da je izborna utakmica apsolutno nepoštena“.\nKomentarišući prisustvo poslanika SNS Marijana Rističevića na današnjoj sednici, Stojanović je naveo da je to „klasična provokacija“.\n„Mislim da je to svima jasno. Samo njegovo prisustvo, njegova politička biografija i njegov način ophođenja u parlamentu jeste provokacija ka drugim poslanicima“, napomenuo je Stojanović.\nUpozorava da postoji mogućnost da ovi razgovori propadnu i da sledeće godine uđemo u još jedan ciklus pregovora.\n„Plašim se da od ovih pregovora neće biti ništa, i da ćemo nakon izbora u aprilu sledeće godine ući u novi ciklus svih ovih pregovora, u ponovnoj borbi za minimalne izborne uslove, a vrlo verovatno će opozicija izaći na izbore koji slede, i to je negde logićčno i opravdano“, zaključio je Stojanović.\nBoban Stojanovićdijalog vlasti i opozicijeevroposlanicipregovori


Trideset pet godina od pogibije Džemala Bijedića: Govorio je,Ubit će me, ja mnogo znam! | Kliker.info\nTrideset pet godina od pogibije Džemala Bijedića: Govorio je,Ubit će me, ja mnogo znam!\nTačno prije trideset pet godina predsjednik Saveznog izvršnog vijeća Džemal Bijedić poginuo je na brdu Inač iznad Kreševa i tako je završena jedna briljantna politička karijera, ali je i okončan život jednog od najomiljenijih političara koji se družio sa narodom i koga je narod iskreno volio. Od kada se ta strašna nesreća dogodila, dakle, od januara 1977. godine, prisutna je stalna dilema da li se radilo o slučajnoj nesreći ili o precizno isplaniranom udesu u kojem je stradao političar koji je bio u samom vrhu političkog života Jugoslavije.Pristalice atentata vjeruju da je Džemal Bijedić zasmetao nekome u samom armijskom vrhu, te da je bio žrtva isplaniranog atentata. Bilo je i tvrdnji da je u to umiješana i Jovanka Broz. A Tužilaštvo Kantona Sarajevo je istraživalo čitav slučaj kada je došlo do promjene vlasti; tužilac Bisić je još jedanput prošao svu dostupnu dokumentaciju, ali nije uspio doći do dokaza da se radilo o atentatu.\nSlutnja Ipak, odmah poslije nesreće libanski dnevnik Al-Nahar je napisao da smrt jugoslovenskog premijera izlazi iz klišea političkih atentata koji su obilježili karijeru mnogih svjetskih državnika. Ostaje i svjedočenje Džeminih prijatelja i rođaka koji tvrde da je često govorio: "Ubit će me, ja mnogo znam".Džemal Bijedić je rođen 1917. godine u Mostaru u uglednoj trgovačkoj porodici i već kao gimnazijalac počinje da simpatiše komunistički pokret, kojem se tokom studija u Beogradu i priključuje. Bijedić je 1939. godine primljen u Beogradu u SKOJ, a već iste godine priključuje se mostarskoj partijskoj organizaciji. Njegov put revolucionara obilježen je mostarskim hapšenjima, a onda, odmah na početku Drugog svjetskog rata, među prvim, kao član Partije, priključuje se borbi protiv fašizma.Partija je pred Džemala Bijedića stavljala važne zadatke koje je on obavljao odgovorno i bez greške. Nakon rata bio je pomoćnik ministra unutrašnjih poslova, načelnik Uprave za agitaciju i propagandu Centralnog komiteta KPBiH. Lista njegovih funkcija je duga i vodi prema gore na hijerarhijskoj ljestvici – sve do predsjednika SIV-a, funkcije na kojoj je poginuo.\nVeliko M Bijedića sada neke partije i partijice pokušavaju proglasiti ocem muslimanske nacije i tako priskrbiti sebi kontinuitet, a, zapravo, zaboravljaju da su osim Džemala, čiji je uticaj sigurno ogroman, svoj veliki doprinos u toj borbi dali i Hamdija Pozderac i Branko Mikulić – a mnogo ranije i Avdo Humo i Rodoljub Čolaković. Svi oni su zaslužni da se muslimanima da pravo da se mogu pisati kao Muslimani. (Kliker.info-Oslobođenje)


Porast rizika za nemački izvoz u rastuće ekonomije › Made-in-Germany.rs\nPorast rizika za nemački izvoz u rastuće ekonomije\nNemačka privreda ima jake trgovinske veze sa grupom rastućih tržišta i ekonomija u razvoju, zbog čega je veoma izložena njihovim strukturnim i cikličnim slabostima. Suočavanje nemačkih preduzeća sa većim izvoznim rizicima, ometa rezultate ekonomskog rasta države.\n– Ovi spoljni uticaji su trenutno negativni, jer se porast izvoza u rastuća tržišta smiruje i trenutno je mnogo slabiji od potražnje iz razvijenih ekonomija – objašnjava dr Mario Jung, regionalni ekonomista za region Severne Evrope u kompaniji „Coface“.\nKombinacija globalnog rizika od političkih i vojnih sukoba, terorističkih napada i strukturnih izazova u mnogim rastućim tržištima, kao i slabljenje rasta kineskog BDP-a, još uvek opterećuju eksternu tražnju za nemačkim proizvodima, a takav pritisak na eksternu tražnju bi mogao postati još i veći. U ovoj godini nemački izvoz će najverovatnije pokazati iste trendove kao i u prošloj godini, što znači da rast izvoza u razvijene ekonomije treba da bude stabilan i robustan, dok će izvoz u rastuća tržišta ostati u znaku rastućeg rizika.\nNemačke izvozne kompanije i dalje imaju najoptimističnije poglede na buduće poslovanje sa razvijenim ekonomijama. Regionalno posmatrano, najslabija perspektiva u ovoj godini predviđa se za Južnu i Centralnu Ameriku, Istočnu Evropu, Rusiju, Tursku i Kinu. Što se tiče sektora, neke od ključnih grana nemačke privrede su posebno osetljive na rizike rastućih tržišta, kao što su automobilski i mašinski sektor, a tu je i sektor električne opreme. Dodatni rizici iz rastućih tržišta manifestuju se i u hemijskoj industriji osetljivoj na ciklične uticaje, procenjuje „Coface“.\nGotovo 29 posto ukupnog nemačkog izvoza je namenjen rastućim tržištima. Od toga se više od petine isporučuje Kini, odnosno 6 procenata ukupnog izvoza, zbog čega je Nemačka više izložena spoljnim rizicima nego većina drugih zemalja eurozone. Udeo rastućih tržišta u izvozu eurozone u proseku iznosi oko 26 posto.\n– Obnovljeni pad svetskih cena nafte razlog je za zabrinutost izvozno orijentisanih preduzeća, jer ukazuje na slabu globalnu agregatnu tražnju. Pored toga, izgledi rasta za mnoga rastuća tržišta i dalje su prigušeni. Scenario za „postepeno prizemljenje” u Kini, će takođe imati negativan uticaj na nemačku izvoznu industriju – kaže dr Jung, a prenosi “eKapija”.\nIako je tokom većeg dela 2000-ih godina unutrašnja potražnja, a posebno privatna potrošnja, bila spora i slaba, ona sada predstavlja najvažniji pokretač rasta privrede Nemačke. Suprotno tome, neto izvoz, koji je u prošlosti bio toliko važan za nemački ekonomski razvoj, u 2015. je bio relativno neutralan u pogledu ostvarenog rasta. Sem toga, neto izvoz će verovatno usporiti rast BDP-a u ovoj godini, zbog slabijeg razvoja izvoza i jakog neprekidnog rasta uvoza. Ipak, zahvaljujući snažnoj unutrašnjoj potražnji u zemlji, „Coface“ u ovoj godini predviđa rast nemačkog BDP-a za 1,7 posto.\nOd MiG na 20/03/2016 / BLOG, Industrija, Investicije, Proizvodnja, Tehnologija, Trgovina / Ostavite komentar


Vanić podneo ostavku, Vojvodina promenila pet trenera za devet meseci - Komentari | Novosadski informativni portal 021\n09.09.2017 • 20:46\nNešto je trulo u Vošinoj firmi i bolesno !\n09.09.2017 • 19:35\nVratite se Vukoviću, Vaniću !!!\n09.09.2017 • 18:29\nKakav Batak, svaka cast Bataku, ali treba nam dobar trener i pre svega motivator.\nNaravno, pre toga da se procisti skupstina, da se odstrane njeni krimogeni delovi i dodju neki novi talasi koji bi birali novog predsednika. Skupstina koja je mogla imenovati Vukovica i dozvoliti da zajedno sa Mijicem vodi klub ne sme imati sansu da nas ponovo ubogalji. Cast izuzecima. S obzirom da se ovo nece dogoditi, nemamo se cemu ni nadati...propadanje Vose ce se nastaviti jos brzim tempom i za nekoliko meseci cemo imati ko zna kog trenera po redu.\nA Vanicu svaka cast na potezu, nismo se voleli, ali ispao je najposteniji. Za razliku od Mijica, slaninara, obraz djon coveka.\n09.09.2017 • 18:27\nVrati se Zbiljicu i vratite klub sponzora i rasterajte "navijače" reketase i biće vam bolje\n09.09.2017 • 18:02\nVrati se Batače...ceo zapad je uz tebe...


Istina o 72 stana u vlasništvu Grada - Glas Podrinja\nKako se u jeku borbe protiv lažnih vesti fabrikuju upravo – lažne vesti\nProstim matematičkim proračunom dolazimo do toga da su 72 stana ustvari 10 stanova (24 otpisana, 10 u postupku otpisa, 5 za korisnike socijalne pomoći i 23 sa ugovorima o zakupu)\nLaž je u Srbiji postala glavni instrument vođenja politike, a najefikasnije oružje režima su tabloidi i fantomski portali koji truju javni život. U nizu laži kojima centralna vlast pokušava da kriminalizuje lokalnu vlast u Šapcu je i priča o 72 stana u vlasništvu grada.\nAutori ove laži su najpre obmanuli građane informacijom o broju stanova.\nKako je načelnik Gradske uprave Milan Vasić ranije naveo, ovaj broj proistekao je iz interne komunikacije gradske administracije sa Državnom revizorskom institucijom tokom kontrole 2015. godine.\nGrad je vodio evidenciju o 72 nekretnine od kojih su neke pre nekoliko decenija srušene ili prodate ali nije postojala adekvatna dokumentacija kojom bi se ovi objekti ispisali iz knjiga. Nakon kontrole DRI gradske službe su izvršile temeljnu analizu i pribavile dokumentaciju za utvrđivanje stvarnog stanja i o tome obavestile državnog revizora.\nTada je pronađena dokumentacija za otpis 24 stana, koji su porušeni ili prodati pre nekoliko decenija, i oni su izbrisani iz vlasništva grada. Dakle, ti stanovi nisu nestali u protekle dve godine, kako tvrde šabački naprednjaci, već je u tom periodu pronađena dokumentacija za brisanje ovih stanova iz vlasništva grada.\nOd preostalih 48 stanova koji se vode u knjigama, još 10 je u postupku otpisa, odnosno prikupljaju se dokazi da Grad više nije vlasnik. Ilustrativan primer je stan od 14 kvadrata koji je još 1983. dodeljen Službi državne bezbednosti Valjevo.\nPet stanova je dodeljeno Centru za socijalni rad i u njima žive korisnici socijalne pomoći. To su mali stanovi površine do 35 kvadrata.\nUprkos navodima u tabloidima da se neko bahati u gradskim stanovima i ne plaća kiriju, Grad Šabac uz uredne ugovore o zakupu izdaje 23 stana. Od zakupa je Grad ove godine zaradio više od 800.000 dinara. Većina zakupaca su nosioci stanarskog prava koje su stekli na osnovu starog zakona i ono je na neodređeno vreme.\nStanovi koji se izdaju su površine od 15 do 55 kvadrata, zbog toga ni iznos koji se prikupi od kirija nije veliki.\nProstim matematičkim proračunom dolazimo do toga da su 72 stana ustvari 10 stanova (24 otpisana, 10 u postupku otpisa, 5 za korisnike socijalne pomoći i 23 sa ugovorima o zakupu). Od tih 10 stanova, za 7 nije zaključen ugovor o zakupu jer ne postoje uslovi za to. Takav slučaj je stan, odnosno čardak od 12 kvadrata u kom žive korisnici socijalne pomoći, ali i stanovi koji su u postupku restitucije.\nSamo 3 stana su prazna: Stan (mansarda) od 14 kvadrata u ulici Knez Ive od Semberije, stan od 36 kvadrata u Ante Bogićevića i stan u Volujcu od 46 kvadrata.\nIz svega ovoga je jasno da je jedino bahaćenje imovinom, za koje SNS u svojim tabloidima optužuje Grad Šabac, zapravo bahaćenje Srpske napredne stranke uzurpiranim medijskim prostorom iz kog uporno, bez ikakve odgovornosti i savesti, ispaljuje opasne laži.\nSNS PROIZVODI LAŽNE VESTI\nNezdrava atmosfera u društvu posledica je laži i zlonamernih navoda koje preko svoje medijske mašinerije plasira Srpska napredna stranka, a čije je jedini cilj da obmane građane. Glavno oružje u tom nečasnom poslu je proizvodnja lažnih vesti.


Istorija čaja :: RELAX & BEAUTY\nČajevi su ljudima oduvek bili korisni; konzumirali su ih u raznim prilikama i iz najrazličitijih razloga: prehrambenih, spiritualnih, medicinskih, ritualnih... Znamo da sve najpoznatije vrste čajeva vode poreklo od jedne biljke – Camelia Sinensis, te da različite vrste danas poznatih čajeva ustvari predstavljaju varijacije kultivisanja i obrade ove biljke.\nVarirajući uzgoj pomenute biljke, kao i razlike u samom proizvodnom procesu donose nam različite vrste čajeva kao što su zeleni čaj, beli čaj ili crni čaj.\nČajevi su se konzumirali od davnina , a najstariji pronađeni dokazi datiraju čak i više od 2000 godina p.n.e. i pronađeni su na teritoriji Kine, odakle potiče i njegovo veličanstvo – zeleni čaj.\nPostoje različite legende o otkriću zelenog čaja, od kojih jedna kaže, da se otkriće zelenog čaja desilo sasvim slučajno, kada je kineski car Šen Nuong bio na proputovanju svojom zemljom. Voda nije bila dobra za piće tokom putovanja pa je morala da se prokuva da bi se mogla piti. Desilo se to da je vetar naneo suve listiće jedne tada nepoznate biljke u šolju vrele prokuvane vode. Radoznali car je odlučio da ipak popije vodu u kojoj su bili potopljeni listići ove biljke, i otkrio da je ukus ove vode veoma osvežavajuć i poseban. Tako je nastao čaj, i započeta praksa ispijanja čajeva koja će ostaviti neizbrisiv trag u svim istočnjačkim civilizavijama.\nZeleni čaj se u početku pripremao na sasvim drugi način nego danas. Listovi čaja su se kuvali na pari, gnječili se u avanu i od njih pravile forme u obliku malih cigli koje su se zatim sušile. Ove čajne "ciglice" kasnije su se kuvale zajedno sa pirinčem, djumbirom, solju, korom pomorandže, začinima, mlekom a ponekad sa lukom. Takav način spremanja čaja čak i danas može se sresti u Mongoliji i na Tibetu.\nNegde u IX veku nove ere, za vreme dinastije Tang, pojavila se prva knjiga o čaju, a napisao ju je Lu Ju. On je odrastao u jednom budističkom hramu i još kao dete je bio impresioniran čajem te je život posvetio izučavanju čaja i tehnikama pripremanja ovog napitka. Posvećenost čaju i tradiciji pripremanja ovog savršenog napitka je rezultirala prvom na svetu monografijom o čaju, koja se zove „Čajni kanon“.\nČaj je u Japan donet iz Kine, a doneli su ga japanski monasi u ranom srednjem veku i odmah je postao omiljeno piće sveštenstva i aristokratije , pripremljen na način karakterističan za epohu kineske dinastije Sung. Tada se čaj pripremao tako što su se listići čaja mleli u malim kamenim mlinovima, nakon čega se taj čajni prah prelivao vrelom vodom i mešao malom metlicom od bambusa. Na osnovu ovog rituala pripreme čaja, kasnije su Japanci napravili svoj posebni ritual pijenja i spremanja čaja. Od tog vremena, zeleni čaj doživeo veliku popularnost u u Japanu i postao polureligiozna društvena tradicija. I danas u Japanu postoje čajne škole u kojima deca uče tehnike pripreme i služenja zelenog čaja. Nekoliko vekova kasnije korišćenje ove biljke se proširilo i popularizovalo širom sveta, pa tako Turci vole da piju crni čaj, kao i Indijci, sa razlikom što ga oni najčešće piju sa mlekom ili sa različitim aromatičnim začinima.\nU XVII veku čaj je stigao u Evropu i doneli su ga evropski trgovci . Zahvaljujući svom sjajnom ukusu ali i modi, jer ga je pila aristokratija, postao je nacionalno piće Britanaca, naročito crni čaj jer se najmanje kvario tokom dugog transporta. Ubrzo potom čaj je stigao i do obala Amerike, kada je brodovima doplovio zajedno sa doseljenicima, gde je posao veoma popularan. U to doba čaj je bio važan izvor poreskih prihoda za Britansku vladu.. Nekoliko godina je trajala borba oko oporezivanja čaja u britanskoj koloniji, što je izazivalo veliko nezadovoljstvo kod lokalnog stanovništva. Stanovnici grada Bostona su kao rezultat nezadovoljstva prema britanskoj vladavini 1773. godine napravili veliku pobunu, u istoriji poznatu i kao Bostonska čajanka. Pod okriljem noći oni su napali britanske brodove u bostonskoj luci i izručili 342 kontejnera čaja u more.\nTokom vladavine kineske dinastije Sung (960 – 1279) bio je jako cenjen beli čaj. Iako izuzetno kvalitetan, beli čaj je tek odnedavno postao popularan van Kine i Orienta uopšte. Na svu sreću danas je situacija drugačija, te ova vrsta čaja doživljava pravi procvat među poštovaocima čaja.\nAko je istorija učiteljica života onda definitivno od nje možemo da naučimo da je čaj dragocen i divan napitak. Obožavali su ga carevi, pili plemići, ali i običan narod, vodile su se bitke i pobune zbog ovog čudesnog pića. Nama je danas dostupno mnogo raznih čajnih mešavina ove biljke.\nAko želite da se vratite hiljadama godina unazad u samo jednom gutljaju, probajte naš Richard Royal zeleni čaj i otkrite užitak kineskih careva, ili probajte neku od aromatičnih verzija (npr. Richard Royal zeleni čaj sa jasminom) koje će vas osvojiti svojm divnim orjentalno egzotičnim notama.\nRICHARD Royal Green Jasmine - Zeleni čaj sa jasminom, 50g\nRICHARD Royal Ceylon - Crni cejlonski čaj, 50g\nRICHARD Royal Green - Kineski zeleni čaj, 50g


BK Metalac | VAmedia - info portal\nОзнака: BK Metalac\nU poslednjem meču u 2019-oj godini šampioni države bokseri Metalca savladali su ekipu Sombora sa 10-4.Iako je domaćin bio dosta oslabljen i nastupio bez Grmuše,Gavrilovića i Savića ostvarena je ubedljiva… Read more »\nMetalac silan u Somboru\nU prvom kolu bokserske lige Srbije prvak države Metalac slavio u Somboru savladavši istoimenu ekipu sa 10-4. U prvom meču Kristijan Jovanović je savladao Rada Joksimovića za vodstvo od 2-0.Domaći… Read more »\nNaslovne vesti, Sport BK Metalac, pobeda, Sombor\nPrijem za BK Metalac\nZa boksere Metalca i upravu kluba u Sali Veća organizovan je prijem u ime grada Valjeva. Prijemu u Upravi prethodila je i Skupština kluba. Boksere Metalca i upravu kluba danas… Read more »\nNaslovne vesti, Sport BK Metalac, boks, prijem, Skupština, sport\nSa Metalcem besplatno u Niš – Podržimo naše momke\nUprava BK Metalac je za svoje navijače organizovala besplatan prevoz u Niš na meč poslednjeg kola izmedju Metalca i ddomaćeg Naisusa, koji odlučuje o tituli šampiona države. Polazak je u… Read more »\nNaslovne vesti, Sport BK Metalac, Niš, prevoz, šampion\nPeta pobeda valjevskih boksera\nBokseri valjevskog Metalca ostvarili su još jednu pobedu, petu zaredom u Bokserskoj ligi Srbiji, pošto su sinoć u meču 5. kola savladali Naisus iz Niša 12:4. Na tabeli Metalac je… Read more »\nNaslovne vesti, Sport BK Metalac, boks, pobeda\nBokseri Metalca pobedili Radnički\nU trećem kolu prvenstva Srbije bokseri Metalca savladali su Radnički iz Kragujevca u izuzetnopopunjenoj hali Student rezultatom 10-6. Još pre samog starta domaći su vodili sa 4-2 jer Ajetović u… Read more »\nSport Ajetović, BK Metalac, boks


Ultrazvuk ne radi pre podne, dođite po podne | Nova Ekonomija\nPodsećanja radi, državni lekari u Srbiji stekli su pravo da dopunski rade u privatnom sektoru usvajanjem Zakona o zdravstvenoj zaštiti u decembru 2005. godine. Ovaj zakonski akt je i pre usvajanja izazvao lavinu kritika, jer je praktično legalizovao konflikt interesa, što je zakonski presedan. Lekari i stomatolozi su, naime, jedina kategorija državnih službenika kojima je zakonom omogućeno da rade i privatno u istoj delatnosti. To je isto kao kad bi sudija i tužilac imali pravo da posle radnog vremena budu konsultanti u advokatskim kancelarijama, a carinici da rade u privatnoj špediterskoj firmi…Uprkos protivljenju javnosti zakon je usvojen, a mnogi smatraju da je tako otvorena Pandorina kutija korupcije.\n„Taj težak i skup promašaj bio je pre samo nekoliko godina, ali nama izgleda nije suđeno da učimo na greškama, pa se zato stalno vrtimo ukrug. Jasno je da kada bolnice, koje su finansirane kroz mehanizme javnog zdravstvenog osiguranja i budžeta države, počnu da se bave privatnim biznisom, dolazi do nejednakosti u zbrinjavanju pacijenata i to se ne može sprečiti inspekcijama i birokratskim merama. S obzirom na to da su sredstva za lečenje ograničena, a tražnja neograničena, privatni interes pobediće javni. Drugim rečima, već neefikasno zdravstvo ući će u još veću dezorganizaciju. Ako ova izmena zakona uopšte zaživi, onda će pre podne ’nerentabilni’ pacijenti biti otaljavani, a ’rentabilni’ prebacivani u popodnevnu smenu koju pacijent plaća iz svog džepa", ocenjuje naš sagovornik.\n„A tek mi nije jasno kako će biti formirane cene privatnih usluga u državnim bolnicama na opremi i resursu koji pripada svim poreskim obveznicima. Posebno tragikomično deluje najava da će cene biti niže nego u privatnom sektoru – tu će biti mesta i za reakciju Komisije za zaštitu konkurencije, jer je u pitanju nelojalna konkurencija. Stoga mi ovaj predlog više deluje kao pokušaj privatizacije javne imovine i nametanje uskog parcijalnog interesa na brzinu i bez javne debate, iako je ovo pitanje od najveće važnosti za sve građane. Podsećanja radi, u 2017. godini Agencija za borbu protiv korupcije isti ovakav predlog zakona ocenila je kao rizičan za korupciju, pa je on tiho bio povučen iz usvajanja", podseća Karađinović.


Bungarten: Velike posledice oštrijih sankcija\nPredstavnica Fondacije Fredrih Ebert Pia Bungarten\nPredstavnica Fondacije Fredrih Ebert kaže da bi uvođenje oštrijih sankcija Rusiji imalo daleko veće posledice, pre svega po Nemačku, te da će se ukrajinska kriza daleko snažnije odraziti na slabije ekonomije\nNemački predstavnik fondacije Fredrih Ebert za SAD i Kanadu, Pia Bungarten, osvrnula se u razgovoru sa Glasom Amerike na ulogu Nemačke u rešavanju ukrajinske krize.\nBungarten: “Nemačka već igra posredničku ulogu izmedju SAD i Rusije i ona je svesna da kao prosperitetna zemlja ima visoki stepen odgovornosti na medjunarodnom planu, posebno u Evropi. Berlin je sada usredsredjen na smanjenje političke tenzije izmedju Rusije i Zapada. Nemačka nastoji da koordiniše aktivnosti sa SAD i unutar same EU, uz prvenstvenu pomoć Francuske i Poljske, ali i perifernih evropskih zemalja, kao što je Španija, sa naglaskom na bliske i važne odnose sa Rusijom i lične veze kancelarke Markel sa ruskim predsednikom Putinom. Zemlje EU imaju poverenje u Nemačku i njenu transparentnost, a to je vrlo važan faktor u odnosu na podršku EU Berlinu i kredibilitetu njegove pregovoračke pozicije sa Rusijom. U tom kontekstu, Berlin specifično naglašava da on ne preduzima jednostrane akcije, već insistira na konsenzusu i poštovanju medjunarodnog prava jer, končano, njen uticaj u velikoj meri zavisi od toga.“\nGlas Amerike: Kako se ukrajinska kriza odražava na ekonomsku situaciju u Nemačkoj, pa i u celoj Evropi?\nBungarten: „Kriza se za sada ogleda u osećanju nesigurnosti i političke nestabilnosit u Evropi. Dugoročnije gledano, kriza će se prvo i daleko snažnije odraziti na slabije ekonomije, kao što je ukrajinska, ukjučujući i rusku sa kojom 6000 nemačkih kompanija održava ekonomske veze, ali za uzvrat i na nemačku privredu. Nemački poslovni ljudi nisu srećni povodom mogućnosti zavodjenja oštrijih sankcija Rusiji i insistiraju na političkom dijalogu. Medjutim, Berlin, na političkom planu, krivi Moskvu zbog aneksije Krima i stvaranja napete situacije duž ukrajinske granice, stacioniranjem 40,000 ruskih vojnika. Ukoliko dodje do zavodjenja oštrijih sankcija Rusiji, to će imati daleko veće posledice pre svega na Nemačku, ali i na ostatak Evrope. U medjuvremenu, ruska valuta već gubi na vrednosti, ruske berzanske aktivnosti beleže gubitke, a ostali indikatori ukazuju na pad poverenja u ekonomski potencijal te zemlje. Zbog globalizacije i ekonomske medjuzavisnosti Rusija bi mogla da plati visoku cenu. Pre svega, moglo bi da dodje do njene opšte destabilizacije, uključujući političku i privrednu, što nije ni u čijem interesu, jer bez stabilne Rusije nema ni mira ni prosperiteta u Evropi.“\nGlas Amerike: Kakve su šanse za diplomatsko rešenje ukrajinske krize?\nBungarten: „Teško je odgovoriti na to pitanje, jer su buduće namere i planovi predsednika Putina nepoznati. Mnogo toga će zavisiti od dužine trajanja ove krize. Ukoliko nastojanja na skoroj deeskalaciji budu uspešna, uključivanjem diplomatske misije kontakt grupe posle ženevskih razgovora, to bi bio zaokret na bolje. Jedno je sasvim izvesno, a to je da Nemačka ne želi da dodje do dalje vojne eskalacije u samoj Ukrajini, ili izmedju Ukrajine i Rusije, a pogotovo ne izmedju Zapada i Rusije. Ohrabrujuća vest je i da je predsednik Obama stavio do znanja da vojna opcija nije medju mogućim rešenjima.“


Dodik: RS je najslobodnija teritorija u BiH – Čekali smo britanske izbore za referendum – From Bosnia to Canada\nDodik: RS je najslobodnija teritorija u BiH – Čekali smo britanske izbore za referendum\nDa Milorad Dodik, široj javnosti poznatiji kao predsjednik manjeg bh. entiteta, ne postoji trebalo bi ga izmisliti. Bez njegove prisutnosti u političkom životu Bosne i Hercegovine i Balkana bilo bi mnogo manje zanimljivo. Dodik koji se već duže vremena nalazi u silaznoj putanji njegove političke karijere još jednom je preko svoje glasnogovorničke službe poznate kao RTRS zabavio svekoliku javnost.\nNaime nakon povratka iz Moskve gdje je kao “jedan od najvećih lidera” (iz trećeg reda iza Ban Ki-Moonovih leđa op.a.) Dodik je iskoristio 45 minuta programa da se kako reče “izgalami”. Količina intelekta i samodopadnosti koju je u ovom “intervjuu” iz sebe izbacio Dodik vjerovatno je najbolji primjer toga da ljudi na Balkanu ne razmišljaju kada biraju svoje lidere.\nBritanci su odlučili sad smo mi na redu\nKonačno smo saznali koje i zbog čega je inspirisao Milorada Dodika i njegov SNSD da donesu rezoluciju kojom se obećava po stoti put referendum o osamostaljenju RS-a. “Glavni krvci” su britanski premijer David Cameron i njegova Konzervativna Partija.\nCameron prije nego li je krenuo u netom završenu predizbornu kampanju najavio je kako će organizirati referendum o izlasku iz EU-a, dok je čelnica SNP-a kao glavne partije u Škotskoj najavila mogući referendum o odcjepljenju tog dijela Ujedinjenog Kraljevstva.\n“Mi smo veoma odlučni kada je u pitanju referendum i ja sam spreman žrtvovati se za RS. Pokušavamo igrati ozbiljnu igru, a namjerno smo kalkulisali i čekali britanski referendum”, kazao je Dodik.\nMislim da je David Cameron znao kako će obradovati Dodika i otvoriti put za još jedan referendum da nikada ne bi pobijedio na izborima niti bi se borio da ostane na vlasti.\nU Moskvi s Putinom, Lavrovom i Ki-Moonom\n“Planirao sam da budem viđen i da pružim podršku Rusiji koja nikada nikome ništa nije nametala”, kazao je Milorad Dodik te dodao da se u Moski “sastao” s Vladimirom Putinom, Sergejem Lavrovom i Ban Ki-Moonom.\nOvdje je važno kazati da se pod susretom s Putinom smatra sjedenje u istoj sobi u kojoj su bili svi ostali pozvani političari. Kada je upitanju nevidljivi prvi čovjek UN-a Dodik ga je podsjetio na “izvještaje” koje mu poslao vezano za RS, ali nije pojasnio da li je Ki-Moon uopšte znao o čemu je predsjednik “velike” RS pričao.\nNajzanimljivi detalj iz Dodikovih dogodovština u Moskvi, gdje je mrski Mladen Ivanić “čuvao” leđa Putinu, a Dodik Lenjinov mauzolej, je navodni susret s kubanskim liderom Castrom.\n“Kada su me predstavili Castru on me je pitao da li smo mi Srbija, a ja sam mu rekao da nismo Srbija nego da smo dio bivše Jugoslavije, bilo mi je mrsko reći da smo dio Bosne i Hercegovine”, kazao je Dodik.\nNa polu-pitanje novinara da li je bilo šanse da s Putinom ili njegovim saradnicima razgovara o kreditima koji su mu obećani Dodik je odgovorio negativno.\n“Nije bilo fer potencirati novac koji nam je obećao predsjednik Putin. Razumijemo probleme s kojima se suočila Rusija, ipak i pored tih problema oni su nam obećali pomagati i u budućnosti”, kazao je Dodik.\nAko se ovo pravilno pročita ovo znači da su lideri opozicije u RS-u bili upravu kada su kazali da od kredita koji je navodno obećan Dodiku u Moskvi prošle godine nema ništa. Također znači da će se u narednim mjesecima ekonomska situacija u kojoj se ovaj dio Bosne i Hercegovine pogoršati. Milioni iz Rusije ipak ostaju ono što su i bili pusti snovi Milorada Dodika.\nDodikove priče o boravku u Moskvi neobično podsjećaju na dogodovštine tinejdžera koji je sa sela po prvi otišao u najbliži grad te seljanima prepričava “šta je vidio i šta je radio”. U stvarnosti se vjerovatno veliki dio ovih “događaja” uopšte nisu ni desili, a još je manje Dodik predstavljao značajnu političku silu u glavnom gradu Rusije.\nOtkad smo na vlasti BDP je narastao 70 odsto\nGovoreći o lokalnim pitanjima, posebno u RS-u, Dodik je izrekao nekoliko tvrdnji koje su veoma zanimljive te pokazuju stanje u kojem se nalazi čovjek koji je na vlasti malo previše dugo.\n“Bruto Društveni Proizvod (BDP) nam je narastao za preko 70 odsto otkada smo mi na vlasti”, kazao je Dodik.\nMilorad Dodik je ili bolji ekonomista ili je bolji politički maher od većine svjetskih lidera pa je uspio i pored svjetske ekonomske krize te ogromnog budžetskog deficita ostvariti ovakav napredak. Dodika kao velikog ekonomskog maga možemo staviti u perspektivu s nekad najbrže rastućom ekonomijom na svijetu Kinom.\nKina je od kraja svjetske ekonomske krize doživjela ekonomski pad koji traje do danas i čiji se ekonomski rast sa magičnih 10 odsto sveo na 7 odsto i ima tendenciju daljnjeg pada.\nDa su njegove riječi utemeljene na realnosti ovaj ispuhani političar ne bi morao predlagati štampanje preko dvije milijarde maraka i kukati kako su ga političari iz SDS-a, NDP-a i PDP-a oštetili kada su glasali protiv novog sporazuma sa Svjetskom bankom. Taj sporazum trebao je pomoći da se zakrpe rupe u budžetima te da se osiguraju isplate budžetskim korisnicima.\nU vrijeme dok je brzinom munje i nezaustavljivo gradio ekonomiju RS-a Dodik je našao i malo vremena da progovori i o državnosti RS-a te referendumu koji sprema za 2018. godinu. Prema njegovim riječima RS ima više državnosti od Bosne i Hercegovine, jer ista ima “samo međunarodno priznanje i nekoliko ovlasti na državnom nivou”.\nRS je najslobodnija teritorija\nVeliki borac za slobodu medija, mišljenja, govora i drugih ljudskih prava po čemu je poznat širom svijeta, na slobodama mu zavidi i Kim Jong-Un, izjavio je kako je RS najslobodnija teritorija u ovom dijelu svijeta. Predsjednik RS-a izjavio je kako zahvaljujući njegovom i radu njegovih saradnika od 2006. godine danas u RS-u nema organizovanih kriminalnih grupa.\nNavodno te grupe su eliminirane nakon što su oni došli na vlast i zaveli red. Dodik je očito zaboravio svog kuma Ranka Škrbića koji je uništio zdravstveni sistem u RS-u, te pljačku državnog vlasništva koji je počinio njegov blizak saradnik Mile Radišić koji je trenutno iza zatvorskih rešetaka.\nSvoje političke oponente je optužio kako uopšte ne rade na korist RS-a i skupljaju velike plate u Sarajevu dok on ima platu od samo 3,800 maraka. Ovdje je u prvom redu mislio na Mladena Bosića, predsjednika SDS-a, namjerno zaboravljajući kazati kako je donedavno najplaćenija zastupnica u Sarajevu bila njegova Dušanka Majkić.\nČini se da nije slamke koju mu pruža RTRS da Dodika i njegove ekipe odavno ne bi bilo ni na mapi, a da će ih biti još manje ukoliko nastave raditi onako kako rade sada. Ovo je vjerovatno kraj još jedne političke karijere propalog lidera na Balkanu.\nTags: Bosna i Hercegovina, David Cameron, Milorad Dodik, Mladen Bosić, Mladen Ivanic, politika, Raul Castro, referendum, RS, RTRS, Rusija, sloboda, Vladimir Putin\nPrevious Balkan Caffe – 4. 5. 2015.\nNext Refleksi najbolje rade izvan BiH, oni koji rade u BiH pogubni su po zemlju


Android revija » Vip prvi u Srbiji nudi BlackBerry 8800 Vip prvi u Srbiji nudi BlackBerry 8800 – Android revija\nNekoliko dana pre početka Svetskog GSMA kongresa mobilne telefonije u Barseloni, Vip mobile uvodi novi Blackberry® 8800 na srpsko tržište. Novo BlackBerry® rešenje dostupno je od danas u odabranim Vip centrima širom zemlje i predstavlja dopunu ponude BlackBerry® Pearl™8100 i BlackBerry® Curve™ 8310, koji su predstavljeni u decembru prošle godine.\nBlackBerry ”smarthphones” su savršeno sredstvo komunikacije za korisnike koji žele da ostanu u kontaktu sa informacijama dok su u pokretu. Moderan i elegantan, sa kompletnom QWERTZ tastaturom lakom za korišćenje, Blackberry® 8800 podržava telefon, elektronsku poštu, različite poruke, planer, pretraživanje interneta i druge mobilne aplikacije, kao što su GPS i medija plejer za muziku i video snimke.\n„Korisnici su pokazali veliko interesovanje za BlackBerry rešenja. Veoma smo srećni sto mnogi pojedinci, ali i kompanije kao što je Uniqa Osiguranje, već uživaju u prednostima koje nudi Blackberry i obećavamo inovativne proizvode i u 2008. godini”, rekao je Aleksandar Šperl, predsednik Upravnog odbora Vip mobile.\nVip mobile će, zajedno sa drugim članovima mobilkom austrija grupe, prisustvovati Svetskom GSMA kongresu mobilne telefonije koji se održava od 11. do 14. februara u Barseloni. Reč je o vodećoj svetskoj konferenciji u sektoru mobilnih komunikacija tokom koje top menadžeri mobilnih operatera, kao i proizvođači opreme, IT kompanije i kompanije iz sektora zabave, predstavljaju naknovija dostignuća iz oblasti mobilne telefonije i mogućnosti za unapređenje mobilnih komunikacija.\nVip prvi u Srbiji nudi BlackBerry 8800 was last modified: February 9th, 2008 by Goran Aničić\nMobilni operatori prestaju sa pružanjem usluga putem...\nSavkovic Nenad May 15, 2008 at 7:12 pm\nja sam zainteresovan za kupovinu 8800 smartfona, ali ne bih da ga uzmem uz neki postpejd paket vec kao i bilo koji drugi telefon. Dakle, zanima me da li je to moguce uraditi u ovoj nasoj Srbiji i koliko bi takvo zadovoljstvo kostalo?


Sada je moguće proučavati nuspojave liječenja hepatitisa C u laboratoriju | Hepatos\nZahvaljujući istraživačkom timu predvođenom Craig Cameron, Paul Berg profesor biokemije i molekularne biologije sa Penn State Univerziteta, ozbiljne nuspojave određenih lijekova za hepatitis C sada se mogu replicirati i promatrati u Petrijevoj posudi i epruvetama. „Nova metoda ne samo što će nam pomoći u razumijevanju nedavnih neuspjeha antivirusnih lijekova za hepatitis C kod nekih pacijenata u kliničkim pokusima nego nam također može pomoći u identificiranju lijekova koji uklanjaju sve ozbiljne nuspojave,“ izjavio je Cameron. Otkrića ovog tima objavljena u zadnjem broju žurnala PLOS Pathogens, mogu pomoći u traženju puta razvitka sigurnijih i učinkovitijih lijekova za hepatitis C kao i ostalih patogena kao što su SARS i virus Zapadnog Nila.\nPrvi autor, Jamie Arnold, viši znanstveni suradnik u Cameronovom laboratoriju u Penn State objasnio je kako je virus hepatitisa C (HCV) koji utječe na više od 170,000,000 ljudi širom svijeta vodeći uzročnik jetrenih oboljenja te iako su antivirusni tretmani učinkoviti kod puno pacijenata oni uzrokuju ozbiljne nuspojave kod ostalih. „Puno antivirusnih lijekova za liječenje HCV su kemijski analozi za komponente RNA koji se koriste za sastavljanje novih kopija virusnog genoma omogućujući mu replikaciju,“ izjavio je. „ovi lijekovi su dovoljno blizu virusnim prirodnim sastavnim dijelovima pa se uključuju u virusni genom. Ali su oni također različiti na način koji dovodi do nekompletne replikacije virusa. Problem je u tome što lijekovi ne samo oponašaju genetski materijal virusa nego također genetski materijal pacijenata. U isto vrijem dok lijek uzrokuje štetu virusu, on također može utjecati na zdravo tkivo kod pacijenata.\nMetoda koja otkriva ove ozbiljne nuspojave u sigurnom okruženju laboratorija nego li u kliničkim pokusima gdje pacijenti mogu biti u riziku je razvijena od strane istraživačkog tima koji uključuje Cameron: Arnold; Suresh Sharma, viši znanstveni suradnik u Cameron laboratoriju; ostale znanstvenike sa Penn State i istraživače sa ostalih akademskih, vladinih i korporacijskih laboratorija. „Uzeli smo anti-HCV lijekove te u Petrijevoj posudi i epruvetama smo pokazali kako ovi lijekovi utječu na funkcije unutar stanične mitohondrije,“ objasnio je Cameron. „Stanična mitohondrija – mala struktura poznata kao električna centrala za stanice koja je odgovorna za pravljenje energije poznata kao ATP – je zahvaćena ovim sastojcima te je vjerojatno glavni razlog zbog kojeg vidimo ozbiljne nuspojave.“ Cameron je zabilježio kako znanstvenici već neko vrijem znaju da određene osobe imaju „bolesne“ mitohondrije. Takve osobe su osjetljivije na mitohondrijalne nuspojave antivirusnih lijekova.\n„Znamo kako antivirusni lijekovi uključujući one za liječenje HCV utječu čak i na zdrave mitohondrije usporavajući izlaz ATP,“ dodao je Arnold. „Dok će osoba sa normalnom mitohondrijom doživjeti neke ATP i mitohondrijalne efekte, osoba koja ima predispozicije za mitohondrijalnu disfunkciju će biti gurnuta preko praga `nedovoljne stanične energije` sa antivirusnim lijekom. Mitohondrija te osobe neće to moći izdržati.“\nArnold je objasnio kako je jedan od problema u kliničkim pokusima taj da se lijek može pokazati izuzetno učinkovit ali čak i ako mali postotak pacijenata ima nuspojave, Američka Agencija za Hranu i Lijekove (FDA) ima obavezu pauzirati testiranje ili čak zaustaviti testiranje. Ova mogućnost čini farmaceutske kompanije nevoljnim za investiranje novca u pokuse lijekova nakon što su primijećene ozbiljne nuspojave čak i ako bi lijek mogao pomoći milionima ljudi. Istraživači se nadaju kako će njihova metoda s vremenom postati dio predkliničkog razvojnog procesa za ovu klasu antivirusnih lijekova. „Ako možemo kako će u laboratoriju lijek uzrokovati nuspojave, onda ovi sastojci ulaziti u duge i skupe kliničke pokuse i prouzročiti štete pacijentima“ izjavio je. „Što više, kompanija koja proizvodi lijek može pametnije i pažljivije investirati više novca u istraživanje lijeka što će dovesti do sigurnijeg i efikasnijeg proizvoda. Nadalje, dodatna investiranje od strane farmaceutskih kompanija će naposlijetku pomoći pacijentima zbog toga što će se sredstva potrošiti u razvoj lijekova koji ne samo što će djelovati nego će i biti sigurni za sve pacijente.“\nCameron je nadodao kako će idući korak za njegov tim biti identifikacija gena koja čini da neke osobe imaju lošiji odgovor na određene antivirusne tretmane. „Uzimanjem uzorka krvi od različitih pacijenata i upotrebom nove metode za testiranje toksičnosti u različitim uzorcima, nadamo se da ćemo otkriti koje osobe će imati dobar odgovor koje će imati mitohondrijske reakcije na osnovi njihovih genetskog profila,“ izjavio je. „U stvari, nadamo se da ćemo koristiti ovu metodu kao korak naprijed u personalizaciji lijeka, otvarajući vrata pred-testiranju pacijenata tako da oni sa mitohondrijalnim oboljenjima mogu biti liječeni sa drugačijim režimima od samog početka.“\nČlanovi tima se također nadaju kako će njihova metoda biti sredstvo za studiranje toksičnosti i nuspojava kod ostalih oboljenja. „Specifično naša tehnologija će označiti toksičnost određene klase sastojaka koji ometaju virusnu RNA sintezu,“ izjavio je Cameron. „Iako se ova klasa sastojaka trenutno razvija za liječenje HCV, veliki omjer ostalih RNA virusa uključujući virus Zapadnog Nila, Denga virus, SARS koronavirus te možda čak Ebola virus bi se također mogli liječiti upotrebom ove kase sastojaka.“


Bela kuća: Predsednik Tramp neće otpustiti Faučija\nPredsednik SAD Donald Tramp i direktor Nacionalnog Instituta za alergije i zarazne bolesti Entoni Fauči (Foto: Reuters/Joshua Roberts)\nPredsednik SAD Donald Tramp retvitovao je poziv da se otpusti glavni ekspert za zarazne bolesti dr Entoni Fauči, koji je rekao da su životi mogli da budu spaseni, da su ranije uvedene restrikcije širom Amerike.\nTramp je u nedelju na Tviteru podelio objavu bivše republikanske kandidatkinje za mesto u Kongresu, koja je citirala Faučijevu izjavu, datu u jednom televizijskom intervju, u a zatim tvitovala da je došlo vreme da se Fauči otpusti, uz hešteg #FireFauci.\nTrampova odluka da podeli tu objavu podstakla je spekulacije da predsednik gubi strpljenje sa popularnim stručnjakom i da bi mogao da ga otpusti.\nBela kuća saopštila je u ponedeljak da predsednik Tramp neće otpustiti Faučija.\n"Ta medijska priča je smešna. Doktor Fauči je bio i ostaće savetnik kojem predsednik Tramp veruje, rekao je portparol Hogan Gidli.\nFauči je stekao reputaciju kao jedan od lidera u borbi protiv koronavirusa. Nekoliko puta je davao oprečne izjave u odnosu na Trampove ili je američkog lidera ispravljao o naučnim pitanjima među kojima je i da li je lek protiv malarije hidroksihlorokin efikasan protiv Kovida 19.\nNajnoviju izjavu, koja je privukla Trampovu pažnju, Fauči je dao za televiziju Si En En (CNN), u odgovoru na pitanje da prokomentariše izveštaj dnevnika Njujork tajms u kojem se navode rana upozorenja upućena Beloj kući u pogledu koronavirusa. Fauči je priznao da je ranije zatvaranje zemlje moglo da spasi živote, ali i upozorio da se može govoriti o više faktora.\nFauči: Pokretanje privrede u nekim delovima SAD u maju\n"Očigledno je da bi bilo dobro da smo imali bolji početak, ali mislim da ne može da se kaže da se nalazimo u trenutnoj situaciji zbog jednog faktora. To je veoma složeno", rekao je Fauči, koji je već meta ekstremne desnice u Americi zbog suprostavljanja Trampu.\nTramp je na Tviteru odbacio izveštaj Njujork tajmsa kao "lažan".\nPredsednik je tokom prošlonedeljne konferencije za novinare u Beloj kući sprečio Faučija da odgovori na pitanje o hidroksihlorokinu.\n"On neće otpustiti Faučija danas. Prvo će da ga ponižava jedno vreme. Jedna stvar na koju možete da računate je da neće imati hrabrosti da to sam uradi", tvitovao je portparol bivšeg američkog predsednika Bila Klintona, Džo Lokhart.\nFauči je na čelu Nacionalnog Instiuta za alergije i zarazne bolesti od 1984. godine, a služio je za vreme republikanskih i demokratskih predsednika. Republikanski predsednik Džordž Buš mlađi mu je 2008. godine uručio Medalju slobode.\nPrema pojedinim anketama, Amerikanci tokom epidemije koronavirusa više veruju njemu nego Trampu.\nBela kuća poziva na socijalnu distancu za vreme Uskrsa\nGodfri za Glas Amerike: Pomoć u ovoj krizi ne treba politizovati\nKoronavirus u SAD: Zvaničnici traže od građana da poštuju mjere socijalnog distanciranja


Hromozomske trake — Bionet Škola\nDNK nije homogena duž krakova hromozoma. Tokom mitoze i mejoze, u metafaznim pripremama, mogu se uočiti lokalne varijacije stepena kondenzacije hromatina od kog se formira heterohromatin. Ostale razlike, kao što su odnos A+T prema C+G i koncentracija, kompozicija i dužina repetitivnih sekvenci mogu postati uočljive specifičnijim tehnikama bojenja.\nŠabloni traka džinovskih politenih hromozoma iz pljuvačnih žlezda i nekih drugih tkiva larvi Diptera pokazali su se posebno korisnim u raspoznavanju kriptičnih vrsta, kao i u rekonstrukciji njihove filogenije (Dunbar, 1966). Ovakva istraživanja imaju velik značaj, kao što je to slučaj sa do danas najobimnije proučavanim grupama iz familije crnih muva Simulidae, koja uključuje mnoge vrste prenosioce ozbiljnih oboljenja, posebno u tropima. Citotaksonomija ovih muva u mnogome je olakšana postojanjem šablona traka njihovih politenih hromozoma. U okviru familije Simulidae, broj hromozoma je konstantan i n iznosi 3. Eusimulion aureum grupa ima atipičnu vrednost haploidnog broja hromozoma koji iznosi 2, ali ispitivanja njihovih šablona traka pokazala su da je kod ove grupe vrsta došlo do fuzije dva manja hromozoma.\nUprkos njihvoj ogromnoj korisnosti u citotaksonomiji mušica, politeni hromozomi retko postoje kod drugih organizama i stoga prepoznavanje hromozoma i njihovih delova kod drugih grupa organizama zavisi uglavnom od upotrebe pogodnih tehnika bojenja. Trakasti šabloni mogu se uočiti i kod mnogih nepolitenih hromozoma nakon pogodnih metoda bojenja, kao što su tehnike C-, G- i Q-traka. C-tehnika bojenja hromozoma gimzom omogućava detekciju tzv. satelitske DNK, koja se sreće u heterohromatinskim regionima u blizini centromere, dok G-tehnika sa istom supstancom za bojenje kao prethodna tehnika detektuje delove hromozoma bogate parovima A-T nukleptida, budući da je vezana za količinu disulfidnih mostova u okviru nehistonskih proteina hromozoma. Q-tehnika bojenja traka zasniva se na upotrebi kvinakrina kao supstance za bojenje, a ovom tehnikom se detektuju delovi hromozoma bogati A-T parovima nukleotida kao fluorescentni regioni pod UV svetlošću. U slučajevima kada su primenjivane, ove tehnike često su znatno doprinele identifikovanju homologija hromozoma, inverzija, translokacija, itd. i kao i druge karakteristike upotrebljene su za izradu kladograma.\nRazlikovanje inače sličnih hromozoma pomoću hromozomskih traka otkrilo je i neke interesantne aspekte organizovanja hromozoma u mitozi i mejozi kod poliploidnih hibrida. Deoba ćelije se pokazala sofisticiranijom i organizovanijom nego što se isprva mislilo. Kod hibridnih ćelija garniture hromozoma od oba roditelja nisu jednostavno nasumično razvrstane tokom deobe, već u metafazi hromozomi jednog roditelja teže da formiraju prsten oko hromozoma drugog roditelja (Linde-Laursen i van Bothem, 1988).\nPreuzeto iz „http://www.bionet-skola.com/w/index.php?title=Hromozomske_trake&oldid=25158“\nOva stranica je poslednji put uređena na datum 13. januar 2015. u 20:07 č.


Crnogorski jezik je srpski jezik sa brkovima?\nCrnogorski jezik je srpski jezik sa brkovima?\nJednom prilikom je Rambo Amadeus (crnogorski muzičar čije je pravo ime Antonije Pušić) rekao: „mislio sam da su Crnogorci zapravo Srbi sa brkovima“. Naravno, ovo je bila šala „svetskog kilocara“ iz Herceg Novog. No, nije tajna da otprilike sličan odnos prema crnogorskom jeziku imaju neki građani kojima je srpski maternji.\nZa njih je ovaj jezik deo „milogorske“ koncepcije savremene Crne Gore. Ovo bi se slikovito dalo opisati jednom šalom srpkog humorističkog programa „Noćna smena“, gde Crnogorac govori Srbinu: „A šta je smešno što bi dokument trebalo prevesti na crnogorski? Ako bi trebalo ići u Nemačku, dokumente prevode na nemački, u Tunguziju, onda na tunguski, u Togo, … na njihov jezik“.\nSa druge strane, jedan od najuticajnijih mladih političara na crnogorskoj sceni- Igor Lukšić, koji je od 2011.godine na mestu premijera, izjavio je da u Crnoj Gori svi narodi imaju pravo da govore na onom jeziku, na kojem žele. On je tada rekao: „Jezik je potvrda nacionalnog identiteta i bez obzira što to nekom smeta, ja sam govorio i govoriću crnogorskim jezikom koji sada i u formalnom smislu postoji, a praktično je postojao oduvijek“.\nTrebalo bi dodati da su ove godine pozicije montenegristike ojačale. Prve studente je dobio Fakultet za crnogorski jezik i književnost na Cetinju.\nO socijalno-političkim i istorijsko-kulturnim aspektima crnogorskog jezika, u okviru tradicionalnog „Okruglog stola“, danas govorimo sa dekanom Fakulteta za crnogorski jezik Adnanom Čirgićem i docentom Pravoslavnog Sveto-tihonovskog humanitarnog univerziteta u Moskvi, slavistom Fjodorom Albrehtom.\nČime se crnogorski jezik razlikuje od srpskog, imajući u vidu da je još prema Ustavu iz 1992.godine, zvanični jezik u tadašnjoj jugoslovenskoj republici Crnoj Gori bio „srpski jezik ijekavskog izgovora“?\nAdnan Čirgić: Ako govorimo o razlikama: crnogorski jezik ne postoji prema srpskom, hrvatskom ili bosanskom, zbog razlika ili sličnosti koje u odnosu na njih ima. Iz socio-lingvističkih razloga može se govoriti o 4 zasebna štokavska standardna jezika. Svi oni naravno pripadaju istom štokavskom sistemu i svi su standardizovani prema organskim govorima država kojim pripadaju. Crnogorski jezik, to je poznato nauci odavno, imao je nekoliko desetina poznatih istrživača. Oni su pružili građu koja je poslužila autorima crnogorskog pravopisa da iz nje izvedu ono što je živo u govoru crnogorskih građana.\nCrnogorski jezik je službeni u Crnoj Gori, na isti način na koji su ostala tri štokavska jezika službeni u svojim državama. Crnogorskim jezikom govore crnogorski štokavci, na tom jeziku je nastajala naša književna baština i to je činjenica koja je lako proverljiva. A ako je reč o razlikama, onda treba reći da se on u odnosu na srpski jezik razlikuje time što je ijekavski, a u odnosu na sva tri ostala štokvska jezika, razlikuje se po tome što su se u crnogorskom realizovala i dva uslovno rečeno dodatna fonema ś i ź , po dosledno izvršenom ijekvskom jotovanju.\nFjodor Albreht: Sa stanovišta lingvistike, granice između jezika i dijalekata nisu uvek potpuno precizne. Nema lingvističih kriterijuma za određivanje granica. Ako uzmemo za primer Balkan, kajkavski dijalekt se mnogo više razlikuje od književnog hrvatskog, nego crnogorski jezik od srpskog. Redovno se susrećemo sa situacijama, gde se oni koji govore na dva različita maternja jezika odlično među sobom razumeju, a sa druge strane oni koji govore različitim dijalektima jednog istog jezika, imaju prilične probleme u komunikaciji. Tako da je pitanje o jeziku i dijalektima najpre socijalno-političke i istorijsko-kulturne prirode. Isto tako, mogu da zamislim situaciju: na primer Rjazanjska oblast u Ruskoj Federaciji, gde stanovništvo govori dijalektom koji ima svoje brojne osobenosti, najpre fonetske, počinje da stvara nova slova i ako hoćete, eto novog jezika. Ako bi za to postojala politička volja.\nVećina izdanja se danas u Crnoj Gori štampa na latinici. kako možete okarakterisati odnos ćirilice i crnogorskog jezika u poslednje vreme?\nAdnan Čirgić: Ćirilica i latinica dva su ravnopravna crnogorska pisma. Taj njihov status je i ustavno i pravopisno zagarantovan. Čini mi se da današnji Crnogorci više koriste ćirilicu nego latinicu. To je posledica uticaja interneta i modernih tehnologija, ali nema ni govora o odricanju ćirilice, jer bi to značilo odricanje od sopstvene kulturne baštine.\nFjodor Albreht: Da, latinica je više nekako povezana sa internetom. Sa druge strane, obilje latinice može biti pokušaj približavanja Evropi, pa čak i u ovom jezičkom smislu. Možete se pozivati na jednakost ili ravnopravnost , ali u svim društvima ipak važi pravilo : svi su jednaki , ali neki su „ jednakiji“ od drugih.\nPre nekoliko godina je tokom popisa stanovništva, većina stanovnika Crne Gore izjavila da govori srpskim jezikom. Onda ispada da zvanični jezik , nije jezik većine građana ove države . Međutim , s druge strane , broj onih koji tvrde da govore na crnogorskom, u međuvremenu je ozbiljno porastao , u poređenju sa situacijom od pre 15-tak godina.\nAdnan Čirgić: Jedna je stvar možda kod nas neobična. Priličan broj crnogorskih građana izjasnio se da govori srpskim jezikom. Međutim svi oni, ako je reč o autohtonim crnogorskim štokavcima, već na osnovu prve izgovorene rečenice, ma gde bili, biće lako prepoznati kao Crnogorci. Dakle, biće prepoznati isključivo po jeziku, ne po nošnji ili nečem drugom.\n150-godišnja srpskohrvatska jezička norma i politika, isto toliko dugo krojenje te politike iz drugih centara koji nisu crnogorski, dovelo je do toga da crnogorski građani i dalje, ne svi naravno, već jedan deo, smatra da govori srpskim jezikom. Ako se neko tokom kompletnog školovanja obučavao da je njegov maternji jezik srpski ili srpskohrvatski, a da su nacionalne jezičke osobine dijalekt tog nekog drugog jezika, onda nije čudo što današnji građani Crne Gore imaju posledice u izjašnjavanju kojim jezikom govre. Vi možete reći da govorite kineskim, ali to ne znači da je jezik kojim vi govorite zaista kineski.\nFjodor Albreht: Pre svega, to je stvar navike. Jer , na ovaj ili onaj način, većina onih koji su učestvovali u popisu, zapravo i jesu učili da govore srpski. Tendencija koja se odnosi na crnogorski jezik u Crnoj Gori je relativno nova , pitanje nije kako se zove jezik , već šta je njegova suština . Srbi i Crnogorci se savršeno dobro međusobno razumeju i mogu da komuniciraju . Ime jezika nije toliko bitno za lingviste , koliko za političare . Ali, s obzirom na kurs koji je zauzela Crna Gora , može se pretpostaviti da će procenat onih koji govore crnogorski samo rasti , uporedo sa mladim generacijama.


Plava vrpca za zadarsku posadu koja je spasila mladića: "Bio je to velik rizik" - Vijesti - 057info - Zadar\nPRIZNANJE ZA DOBRE SAMARITANCE U OPASNIM VODAMA\nObjavljeno: 04.12.2020 u 11:26\nPiše: 057info, Foto: Tankerska plovidba\nU momčadskoj konkurenciji Plava vrpca Vjesnika 2020. je pripala posadi broda Privlaka, Tankerske plovidbe iz Zadra, za spašavanje mladog filipinskog ribara, koji se usred noći našao u moru nakon što mu je potonuo čamac. Spašen je u zoni piratskih napada.\n„Plovili smo iz Vijetnama prema filipinskoj luci General Santos, a tog 21. svibnja ove godine u jutarnjim satima na komandnom mostu Privlake bili su prvi časnik palube Tonći Matulić i kormilar Andrija Šišeta, koji su pažljivo motrili mirnu pučinu, jer smo se nalazili u zoni piratskih napada, 60-ak milja od filipinskog otočja. Šišeta je dvogledom na milju od broda uočio čovjeka u moru, prema kojemu smo odmah zaplovili. Prije ulaska u te opasne vode, u dogovoru s osobom zaduženom za sigurnost plovidbe u našoj kompaniji, na ogradu Privlake postavili smo dva reda žilet žice. Tih mjeseci cijeli svijet je bio u lockdownu, sve su luke bile zatvorene, što je predstavljalo veliki rizik za sve nas na brodu, ako se utvrdi da je spašena osoba zaražena koronavirusom," rekao je kapetan Josip Mustać.\nPrivlaka se zaustavila nedaleko čovjeka u moru, koji je prihvatio kolut za spašavanje vezan konopom bačen s broda, a posada ga je privukla do pilotskih ljestvi te mu pomogla da se popne na palubu. Mladić je bio iscrpljen, u moru je proveo pet sati, i pitanje je kakva bi mu bila sudbina da nije naišao hrvatski brod.\nFilipinske vlasti uputile su kapetanu Mustaću i posadi Privlake pismenu zahvalu za požrtvovnost i humanost iskazanu prilikom spašavanja njihovog ribara, nazvavši ih „dobrim Samaritancima".\nČestitke Kapetanu i posadi\nIskrene čestitke Vama i posadi ne samo na plavoj vrpci nego na spašavanju ljudskog života unatoč izlaganju vlastite sigurnosti i zdravlja.\nKapetane ,čestitke Vama i Vašoj posadi na hrabrosti i humanosti.Velik ste humanitarac i dobar čovjek\nMuraj uoči tehničkog pregleda - vrpca se neće presijecati


FEDERER PROŠAO KROZ IGLENE UŠI Švajcarac okončao maraton super taj-brejkom (VIDEO) | Happy BSC portal\nFEDERER PROŠAO KROZ IGLENE UŠI Švajcarac okončao maraton super taj-brejkom (VIDEO)\nRodžer Federer, švajcarski teniser, savladao je Australijanca Džona Milmana sa 3:2 (4:6, 7:6, 6:4, 4:6, 7:6), posle nešto više od četiri časa borbe. Švajcarac je bio na ivici eliminacije, u super taj-brejku petog seta je gubio sa 8:5, ali je nekako smogao snage za preokret osvojivši pet narednih uzastopnih poena.Prvi set je bio veoma uzbudljiv i neizvestan. Milman je u četvrtom gemu napravio brejk i poveo sa 3:1. Pri rezultatu 5:3 servirao je za set, ali je Federer napravio brejk. Kada su svi pomislili da Švajcarac neće dozvoliti iznenađenje usledio je novi brejk domaćeg tenisera kome je sa 6:4 pripao prvi period igre.\nWell, now you have ????#AO2020 | #AusOpen pic.twitter.com/DIS8OEdI7B


Otvorena izložba inspirisana zaštitom životne sredine 'Recikliraj - napravi krug' - NBG REPORTER\nPočetna » Otvorena izložba inspirisana zaštitom životne sredine ‘Recikliraj – napravi krug’\nadmin 30 oktobra, 2021 30 октобра, 2021\nIzložba „Recikliraj – napravi krug“ udruženja građana “Fokus art”, inspirisana zaštitom životne sredine, otvorena je danas u 11.00 časova u Parku Vojvode Vuka na Topličinom vencu u Beogradu.\nFOTO: FOTO/UDRUŽENJE GRAĐANA „FOKUS ART“Dve prostorne instalacije napravljene od reciklabilnog otpada po idejnom rešenju studentkinja Arhitektonskog fakulteta Univerziteta u Beogradu Milice Mladenović i Bojane Ristivojčević, koje su danas prvi put predstavljene javnosti na Topličinom vencu, od ponedeljka 1. novembra, sele se u Park nauke na beogradskom izletištu Ada Ciganlija, gde će Beograđanima biti dostupne sve do 31. novembra.\nFOTO: FOTO/UDRUŽENJE GRAĐANA „FOKUS ART“\n“Projektom “Recikliraj – napravi krug” spojena je moderna arhitektura i zaštita životne sredine na nesvakidašnji način. Želeli smo da izložbom koja zaokružuje projekat, pošaljemo snažnu poruku da reciklabil nije samo otpad, već da ima svoju upotrebnu vrednost. Ekološka odgovornost nam daje šansu za budućnost i to je nešto na šta se svakodnevno moramo podsećati. Zato ćemo ovaj krug simbolično zatvoriti predajom prikupljenih reciklabila u humanitarne svrhe i na dalji tretman reciklaže JKP “Gradska čistoća”, kaže Mihajlo Pavić, predsednik Udruženja građana “Fokus art”.\nOn je dodao da je projekat udruženja “Fokus art” realizovan uz podršku onih koji su ga prepoznali kao društveno korisnog.\n“Krug zatvaramo podrškom sugrađana koji su danas donosili plastične boce kako bi dali doprinos razvoju reciklaže i doveli svoje mališane koji su imali priliku da na zanimljiv i kreativan način nauče šta je reciklaža i zašto je važna. Podrška za realizaciju projekta stigla je i od GO Stari grad, JKP “Gradska čistoća”, JP “Ada Ciganlija”, Grada Beograda, a sve pod pokroviteljstvom Sekretarijata za zaštitu životne sredine, objašnjava Pavić.\nAleksandar Ćirić ispred Sekretarijata za zaštitu životne sredine kaže da Grad Beograd i Sekretarijat uvek podržavaju projekte koji imaju za cilj podizanje svesti o značaju primarne selekcije i ponovne upotrebe otpada.\n“Prva poruka ovog projekta je da je saradnja arhitekture i zaštite životne sredine dobitna kombinacija jer se stvaraju konkretni i upotrebni objekti od otpada u ovom slučaju od PET ambalaže. Druga poruka projekta je da se u budućnosti mora obratiti posebna pažnja na podizanju svesti o pravilnoj sagregaciji otpada na mestu nastanka, jer se tokom realizacije projekta u posebno obeleženim posudama na Adi Cingaliji, nažalost, pored PET ambalaže sakupila i velika količina mešanog komunalnog otpada. Međutim, ovakve aktivnosti pokazuju da otpad nije samo otpad, već može imati i drugu upotrebnu vrednost”, naglasio je Ćirić.\nJKP “Gradska čistoća” je na otvaranju izložbe “Recikliraj – napravi krug” za najmlađe posetioce napravilo edukativno radionicu o važnosti očuvanja životne sredine. Direktor ovog preduzeća, Marko Popadić, kaže da je edukacija nezaobilazni korak u omasovljavanju reciklaže u Beogradu.“Čistoća intenzivno radi na razvoju reciklaže. Drago mi je što nas i nevladin sektor prepoznaje kao najvećeg i najozbiljnijeg operatera na tom polju, a mi se trudimo da uvek podržimo inicijative koje podstiču razvoj reciklaže sa fokusom na edukaciji. Ovakvim akcijama možemo doprineti podizanju svesti u Beogradu o značaju očuvanja životne sredine”, rekao je Popadić. Radoslav Marjanović, predsednik GO Stari grad smatra da je izuzetno važno ponuditi sugrađanima što više sadržaja koji imaju za cilj unapređenje i zaštitu životne sredine.\n“Posebno je važno podržati projekte koji su okrenuti mladima i deci, jer su to neke buduće generacije na kojima ostaje breme ekoloških izazova. Opština Stari grad može da se pohvali da je u prošlosti podržala i realizovala brojne projekte iz oblasti ekologije, a imajući u vidu da je upravljanje ambalažnim otpadom jedan od većih ekoloških izazova budućnosti, odlučili smo da budemo deo projekta “Recikliraj – napravi krug”. Drago mi je što smo se priključili projektu koji se bavi reciklažom plastike na jedan neposredniji i daleko kreativniji način – kroz umetnost i igru, čime će naši sugrađani, a posebno oni najmlađi imati priliku da se upoznaju sa procesom upravljanja plastičnog ambalažnog otpada. Ovo je drugi put da podržavamo projekte Udruženja građana “Fokus art” koje se pokazalo kao pouzdan partner koji kontinuirano radi na realizaciji društveno odgovornih i edukativnih projekata”, istakao je Marjanović.\nViše o ovom projektu možete saznati i na veb adresi www.napravikrug.com\nFoto: Udruženje građana „Fokus art“


ZAŠTO BRINU NOVAKOVI NAVIJAČI: Evo šta muči Đokovića u Parizu! Ne zvuči dobro\nNovak Đoković je posle pobede nad Kajlom Edmundom rekao da mu je drugi set tog meča najbolji u dosadašnjem delu turnira.\nPOGLEDAJTE VIDEO Ovo je NAJLUĐI penal ikad izveden!\nSvakakvih situacija mogli smo da vidimo na fudbalskim terenima, ali snimak penala koja je ovih dana viralan na internetu zaista je nešto posebno.


Mirović: U protekle četiri godine obnovili smo gotovo 40 kilometara puteva na Fruškoj gori | Dunav Televizija\nNaslovna Vesti Politika Mirović: U protekle četiri godine obnovili smo gotovo 40 kilometara puteva na...\nMirović: U protekle četiri godine obnovili smo gotovo 40 kilometara puteva na Fruškoj gori\nPredsednik Pokrajinske vlade Igor Mirović obišao je danas radove na rehabilitaciji saobraćajnice Beočin–Bešenovo, u dužini od 8,5 kilometara, čija je ukupna vrednost 379,3 miliona dinara.\n„U protekle četiri godine obnovili smo gotovo 40 kilometara lokalnih i državnih puteva na Fruškoj gori. U toku su radovi na obnovi deonice Beočin–Bešenovo, koja predstavlja najkraći put od Beočina do Sremske Mitrovice, što je veoma značajno za sve meštane i za razvoj privrednih i turističkih potencijala“, izjavio je predsednik Mirović.\nIstakao je da je u protekle četiri godine Pokrajinska vlada vodila inicijativu za obnovu lokalnih puteva na Fruškoj gori, podsetivši da su rekonstruisane i deonice od Banstola do Odmarališta „Elektrovojvodine“ pa dalje do Iriškog venca i Zmajevca, kao i da je, uz pomoć Vlade Srbije, rekonstruisan državni put prvog reda od Banstola do Sremskih Karlovaca.\n„Na Fruškoj gori ima još dosta posla, iako smo od 2016. godine uradili mnogo na obnovi fruškogorskih puteva. Ovaj posao mora biti nastavljen i narednih godina, sa akcentom na uređenju lokalne putne mreže na zapadnoj strani Fruške gore“, poručio je predsednik Pokrajinske vlade.\nProjektom rehabilitacije saobraćajnice Beočin–Bešenovo predviđeno je izvođenje radova na dve deonice puta, postavljanje vertikalne i horizontalne saobraćajne signalizacije i postavljanje nove zaštitne ograde.\nIzvor: Pokrajinska Vlada Vojvodine\nPrethodni tekstSomborci biraju projekte od značaja za zajednicu\nSledeći tekstIzboden muškarac u Zrenjaninu preminuo na ulici, navodno ga ubila nastavnica